Painettu kirja 24,00 € E-kirja 14,99 €\nOn asioita, jotka lakaistaan maton alle piiloon niin pian kuin ne sattuvat putkahtamaan esille. Ne ovat asioita joiden pelkkä ajatteleminenkin saa monet meistä voimaan pahoin. Niitä sellaisia asioita, joista ei uskalleta, ei kehdata, eikä edes haluta puhua. Ja on niitä sellaisiakin asioita, joita ei uskalla edes ajatella, ja mikäli sellaisia on sattunut omalle kohdalle, niin sitä yrittää kaikin keinoin selittää itselleen, että eihän sitä ole todellisuudessa lainkaan tapahtunut.\nUsein sanotaan että menestyvän miehen takana on nainen. Nainen joka tukee ja kannustaa häntä. Monen sellaisen naisen, jolla syntyessään oli aivan samat lähtökohdat kuin sillä menestyvällä miehellä, takana onkin mies, joka on murtanut hänet ja vienyt hänen menestyksensä, itsetuntonsa ja luottamuksen omaan itseensä ja jopa saanut hänet halveksimaan omaa naiseuttaan ja omaa ruumistaan.\nNämä asiat ovat salaisuuksia, joita ihminen kantaa mukanaan koko elämänsä, aina kuolemaansa asti. Niitä ei uskalla kertoa kenellekään menettämättä samalla viimeistäkin ripettä itsetunnostaan.\nNinni - Näkymätön lapsi - on kantanut tällaista salaisuutta koko ikänsä. Vasta nyt, isänsä kuoltua, hän uskaltaa kohdata lapsuutensa vaietut asiat, joita hän on yrittänyt niin monia vuosia haudata huumeisiin Tukholman lähiöissä\nMarja Leena - Taiwanin kuningatar - menetti viattomuutensa kahdeksan vuotiaana, ja samalla hän menetti elämänhalunsa ja jopa terveytensä. Hänen perheensä ja hänen hengellinen yhteisönsä pitävät Marja Leenaa mielenvikaisena ja ovat hylänneet hänet, vaikka hänen ainoa toiveensa on, että joku kuuntelisi ja ymmärtäisi häntä.\nMolemmat naisista kohtaavat menneisyytensä omalla tavallaan. Tapahtumat, jotka ovat tuntuneet pelkiltä lapsuuden painajaisunilta, osoittautuvatkin todeksi, ja heidän molempien on nyt päätettävä miten elää tämän todellisuuden kanssa.\nPau Valent on viettänyt lapsuutensa satakuntalaisessa maalaiskylässä ja asunut suuren osan aikuiselämästään Barcelonassa.\nInnostus kirjoittamiseen syttyi kun Pau voitti kansakoulussa kirjoituskilpailun. Hän päätti että hänestä tulisi isona kirjailija. Ensimmäisten epäonnistuneiden yritysten jälkeen Pau huomasi, että ensin olisi elettävä ne kokemukset joista halusi kirjoittaa.\nKirjailija on asunut monissa eri paikoissa ja matkustellut paljon. Hän on työskennellyt mm seuraavissa ammateissa: ammattiopettaja, hautausvakuutusten myyjä, huonekalupuuseppä, kirvesmies, kalusteasentaja, koristeveistäjä, laadunvalvoja, liikennemerkkiasentaja, muotintekijä, puisto työntekijä, puutavaramyyjä, sisäänostaja, suojatiemaalari, tuotantoapumies, veneenrakentaja, ydinvoimalasiivooja, yrittäjä.\nPaun suunnitelma kirjailijaksi ryhtymisestä oli sinänsä hyvä, mutta jossain vaiheessa hän ymmärsi, että olisi myös alettava kirjoittaa.\nEdellä mainitun prosessin tuloksena syntyi kirjailijan esikoisteos Viimeinen syksy. Julkaistu 2017.


Nyt täytyy alkaa vähän kirimään näitä rästipostauksia kiinni :) Vielä olis rästissä mökkireissu, kesäisiä kuvailuja ja mitä tärkein niin LONTOO -postaus! Siihen menee vähän aikaa kun niitä kuvia on ihan hirveesti ja täytyis ladata pari viideota ja edioita niitä ja päläpälä. Yritän saada sen "alta pois" ennen kun koulut alkaa, koska sillon menee kaikki aika kouluun ja ylppäreihin lukemiseen. Stresssaa kyllä terkan yo aika paljon, ja kesällä ei oo kyllä ihan hirveesti tullut luettua... Joten pliis, kertokaa että teitä on siellä muitakin joilla on syksyllä kirjotukset, ettekä oo kauheen hyvällä menestyksellä lukeneet.. Tulis itselle vähän parempi mieli, haha :D\nPostauksen pääaihe on siis reissu Suomenlinnaan mikä tehtiin tässä muutama viikko takaperin. Mentiin äidin ja isän kaa sinne, syötiin hienossa ravintolassa ja kierreltiin Suomenlinnaa. Muutama kuvanenkin tuli räpsittyä, niin aattelin läväyttää ne tähän. en jaksanut käyttää aikaa editointiin, niin nää on nyt ihan raakaversioita suoraan mun kamerasta, olkaapa hyvät! Viettäkäää ihana ja rentouttava loppu kesäloma, tsemppiä kaikille ylppäreihin, niille jotka alottaa lukion (älkää panikoiko) ja niille jotka alottaa jonkun muun vuosikurssin! Eli tsemppiä tasapuolisesti kaikille!:))\nLähettänyt Sofia kello 16:24\nAnonyymi 27. heinäkuuta 2014 klo 17.47\nmulla eessä enkun ja hissan kirjotukset :D Hissassa oon 2. kirjas ja enkkuu en oo lukenu yhtää :)))))) fuck\nAnonyymi 27. heinäkuuta 2014 klo 17.51\nOon menossa itekki pian lontooseen, oisko sulla mitään vinkkejä? Ja mulla on syksyllä ruotsi ja kirjaakaan en oo avannu :D Oon kyl nostanu pinoon ne mitkä pitäs lukea.......\nJenica 27. heinäkuuta 2014 klo 18.13\nTäällä yks joka kkans on jättänyt lukemisen vähän taka-alalle :D Mulla ois nyt syksyllä ruotsi ja enkku ja niitä pitäs kyl iha oikeesti lukea et sais ees jonkinlaiset tulokset :DD Joten lohdutan ja sanon ettet oo ainoo joka ei oo alkanut oikein lukemaan :p\nAnonyymi 27. heinäkuuta 2014 klo 20.20\nLataatko ne loput vastausvideotki? Ois kiva, kun oli omia kysymyksiä siellä. :)\nAnonyymi 27. heinäkuuta 2014 klo 22.27\nhehe, meitsin kotitalohan se tuolla :)\nNelli 28. heinäkuuta 2014 klo 12.43\nNää kuvat on niiin upeita, pakko päästä käymään tuolla enskesänä !♥♥ tsemppiä sullekkin alkavalle lukuvuodelle :) ♥\nAnonyymi 30. heinäkuuta 2014 klo 11.16\nAlkaa kyllä pikkuhiljaa kuumottaan noi kirjotukset... Mulla ois nyt syksyllä terveystieto ja biologia. Terkkaan en oo lukenu vielä yhtään ja biologiasta 3 ekaa kirjaa luettuna, joten älä hätäile :D Yhyy\nLukisit ny ees vähä, Sofia 😵\nAnonyymi 26. elokuuta 2014 klo 19.43\nmikset sää etkä emmi ikinä vastaa viesteihin?\njos kaipaatte innostusta bloggaamiseen kattokaapa annikan videoita ja blogia\non mahtava tyyppi!


Kemperol®-vedeneristeet | Savo-Karjalan Kattopinnoitus Oy\nTuotteilla voidaan vedeneristää, tiivistää ja korjata esimerkiksi kattoja, kestävästi ja nopeasti. Tuotteella jopa 25 käyttöikä sekä viiden vuoden takuu. Ensimmäisten tuotteiden historia ulottuu 1960 luvulle, joten tuotteet ovat käytännössä todistettu toimivaksi erilaisiin käyttötarkoituksiin.\nOmaa hyvän tartunnan kaikkiin materiaaleihin. Tuote asennetaan kahdessa vaiheessa niin, että ensin tuote levitetään ja sen jälkeen päälle laitetaan muotoiltava fleece -vahvikekangas. Vahvikekankaan päälle levitetään toinen kerros. Tuloksena on noin 2-3mm paksuinen yhtenäinen vedeneristyskerros, joka kovettuu ja liimautuu kauttaaltaan käsiteltävään pintaan.\nETA/CE‐hyväksytty sekä Broof (t2) paloluokiteltu (VTT-testattu)\nEi tarvetta tulitöille\nHelposti asennettavissa myös hankaliin yksityiskohtiin\nKemperol tuotteen päälle on mahdollista maalata\n"Yhteistyökumppanimme Termex-Eriste Oy on Suomen suosituin omakotitalojen yläpohjien lisäeristäjä. Koko maan kattavalla puhallusorganisaatiolla on vuosikymmenten kokemus. Lämmin Koti Oy toimii paikallisena Termex-urakoitsijana Pohjois-Karjalan alueella."\nTilaajavastuuraporttimme löytyy ketterästi Luotettava kumppani -palvelusta. Voit tarkistaa tietomme kätevästi Zeckit-hausta.\nTarvitsetko katon huoltoa? Tilaa maksuton kartoitus!\nOheisella lomakkeella voit ottaa meihin yhteyttä/antaa palautetta palveluistamme.\nKaikki palaute on tervetullutta, jotta voimme kehittää palveluamme vastaamaan asiakkaittemme tarpeita.\nPuhelin 050 351 3610\n© Savo-Karjalan Kattopinnoitus Oy | Suunnittelu ja toteutus TAVATON


Kaksi kuvaa synnistä\nTämän päivän evankeliumissa Kristus asettaa eteemme kaksi miestä, fariseuksen ja publikaanin. Vertauksella näiden miesten rukouksesta Herra johtaa meidät tarkastelemaan mitä synti on. Meillä on tässä kaksi toisistaan poikkeavaa kuvaa synnistä, fariseuksen kuva ja sitten publikaanin. Ensimmäinen näistä on väärä, toinen oikea kuva. Samalla saamme nähdä, että näistä jälkimmäinen, oikea kuva puhuu meille paitsi synnistä, myös paljon enemmästä.\nEnsimmäinen kuva: Synti on tekoja\nEvankeliumissa me siis kohtaamme ensin fariseuksen. Hänen kuvansa synnistä on tämä: Synti on tekoja. Se on sitä pahaa, mitä ihminen tekee. Se on omaisuuden ryöstämistä tai lähimmäisen riistämistä. Se on epäoikeudenmukaisuutta ja epärehellisyyttä. Se on avion rikkomista, siis sitä, että ottaa lähimmäisen puolison itselleen. Se on maanpetturuutta, siis sitä, että tuetaan roomalaisia, Jumalalta saadun luvatun maan miehittäjiä. Fariseus ajattelee, että jos ei tee mitään tällaisia tekoja, ihminen on silloin synnitön. Siksi tämä mies rukoillessaan aivan luettelee, miten hyvin hän on onnistunut vaelluksessaan: ”Katso Jumala! Tätä ja tätäkään syntiä minä en ole tehnyt, tuohonkaan pahaan tekoon en ole syyllistynyt!” Siinä hän nyt rukoilee, Herran temppelissä. Mutta onko tällainen oikeaa rukousta? Onko se oikeaa Jumalanpalvelusta? Ei ole. Pikemminkin se on oman itsensä palvelemista. Tämä mies tekee itsestään oman vapahtajansa: hänen omat hyvät tekonsa pelastavat hänet, tai niin hän siis luulee. Aivan oikein hän kyllä ajattelee, että pahat teot ovat syntiä. Totta kai ne sitä ovatkin! Mutta hän on väärässä luullessaan että jos nuo ulkoiset pahat teot puuttuvat, hän on kokonaan synnitön.\nMitä Jeesus tähän sanoo? Nyt Fariseus kiittää Jumalaa, tai oikeastaan itse itseään siitä, että hän ei ole riistäjä tai rosvo. Mutta juuri tällaisille fariseuksille Jeesus sanoo toisessa kohdassa: ”Kyllä te, fariseukset, puhdistatte maljan ja vadin ulkopuolen, mutta sisäpuoli teissä on täynnä ryöstöä ja pahuutta.” (Luuk. 11:39) Ei siis riitä se, että ulkoinen elämä on tahdikasta. Toiseksi fariseus ylistää itseään: minä en ole väärämielinen tai jumalaton. Hän siis ylistää itseään vanhurskaaksi, Jumalalle kelpaavaksi. Ja kuitenkin Jeesus sanoo päinvastoin juuri publikaanista: ”Minä sanon teille: tämä meni kotiinsa vanhurskaampana kuin se toinen”. (Luuk. 18:14a) Tällä Herra varsinaisesti tarkoittaa, että Jumala luki syntinsä tunnustaneen publikaanin vanhurskaaksi hänen uskonsa tähden. Mutta fariseusta Jumala ei lukenut vanhurskaaksi, sillä hän ei tajunnut tarvitsevansa syntien sovitusta ja lahjavanhurskautta. Fariseus luuli jo itsessään olevansa aivan riittävän hyvä ihminen. Siksi hän luopui Jumalasta ja Hänen armostaan. Fariseus sanoo vielä, että hän ei ole tehnyt huorin. Ja kuitenkin Vanha testamentti selvin sanoin kutsuu huorintekijöiksi niitä, jotka tämän fariseuksen tavoin hylkäävät Jumalan ja palvelevat muita jumalia Hänen sijaansa, palvovat itse itseään (esim. Hes. 16, 23; Hoos. 1:2). Ja lopulta fariseus vielä kiittää, että hän ei ole niinkuin publikaani. Publikaanihan oli kerännyt maanmiehiltään veroja roomalaisille miehittäjilleen ja siten pettänyt maansa, Jumalan Israelin. Mutta mitä merkitsee kiivailu Jumalan luvatun maan tai omaisuuskansan puolesta, jos itse on kuitenkin hylännyt Jumalan, siis Hänet jolta luvattu maa ja omaisuuskansan lupaukset ovat? Eikö juuri fariseus itse ollut kaikkein suurin petturi, kun hän pysyi omatekoisessa hurskaudessaan?\nEikö meilläkin ole usein kiusaus tämän fariseuksen tavoin ajatella, että synti on ulkoisissa teoissa? Joku sanoo: ”Miten voit puhua minulle synnistä? Enhän minä ole varastanut, tappanut, enkä tehnyt muutakaan rikosta lähimmäistä tai yhteiskuntaa vastaan. Minä olen hyvä ihminen!” Mutta Jeesus sanoo: ”ja joka sanoo veljelleen: ’Sinä tyhjänpäiväinen’, on ansainnut suuren neuvoston tuomion; ja joka sanoo: ’Sinä hullu’, on ansainnut helvetin tulen.” (Matt. 5:22b-c) Tässä ei riitä vihaamatta ja haukkumatta jättäminen. Nimittäin jos et ole rakastanut ja auttanut lähimmäistä hänen tarpeissaan, olet lainrikkoja. Vielä joku toinen sanoo: ”Mutta enhän minä ole pettänyt puolisoani ja tehnyt aviorikosta!” Mutta Jeesus sanoo: ”Mutta minä sanon teille: jokainen, joka katsoo naista himoiten häntä, on jo sydämessään tehnyt huorin hänen kanssansa.” (Matt. 5:28) Sanatarkasti tämä merkitsee: ”joka katsoo naista himoitakseen häntä”, siis katsoo siinä tarkoituksessa, että voisi silmillään himoita häntä. Ja tämä koskee paitsi miehiä, aivan yhtä lailla myös naisia. Herran sanat voisi sanoa myös: ”Joka katsoo miestä himoitakseen häntä, on jo sydämessään tehnyt huorin hänen kanssaan.” Ystävät tämä on vakava varoitus, varsinkin teille nuorille, mutta aivan varmasti myös meille vanhemmille. Nykyään meillä on koko maailman himot ja silmien pyyteet vain parin hiiren klikkauksen päässä. Kaikki siveetön kuvamateriaali, jota internet ja televisio ovat täynnä, palvelee juuri tätä: että me katsoisimme himoitaksemme. Joku ehkä sanoo: ”Ei se mitään, jos katselet vain kuvia. Eihän sellainen loukkaa ketään. Kunhan et vain kohdista katsettasi elävään ihmiseen.” Mutta Herra näkee senkin. Pyhä Job todistaa: ”Eikö hän näkisi minun teitäni ja laskisi kaikkia minun askeleitani?” (Job 31:4) Ja jos annat itsellesi luvan vaikka vain kuvista himoita naisia tai miehiä, eikö tämä opeta sinua katsomaan lähimmäistäsi juuri sillä tavalla myös luonnossa? Lisäksi, sellaiset kuvat jäävät mieleen, ajatuksiin. Tällä kaikella on hajottava vaikutus avioliittoon, nykyiseen tai vasta tulossa olevaan. Ei ystävät, Jeesuksen sana on lahjomaton. Sellainen katsominen on huorin tekemistä. Se on syntiä. Kaikella tällä Herramme siis tarkoittaa: synti on kyllä ulkonaisissa teoissa, mutta ennen kaikkea se lähtee sydämestä. ”Sillä sydämestä lähtevät pahat ajatukset, murhat, aviorikokset, haureudet, varkaudet, väärät todistukset, jumalanpilkkaamiset. Nämä ihmisen saastuttavat; mutta pesemättömin käsin syöminen ei saastuta ihmistä.” (Matt. 15:19-20) Vaikka ulkoisesti elettäisiin hurskaan näköisestikin, sydän voi kuitenkin olla täynnä syntiä. Ystävä, kuule Herran varoitus, äläkä salli sellaista itsellesi!\nMutta siitä, että synti nähdään ainoastaan ulkoisina tekoina, siitä seuraa helposti myös toinen vaikeus. Monelle Jumalan lain sana kyllä aivan todella osoittaa heidän syntinsä ja murheduttaa heidät. ”Miten minä pääsisin tästä synnistä ja pahuudesta?” Tunnustamalla synnit. Hyvä! Vanhan testamentin tekstikin julistaa tänään meille juuri tätä: ”Joka rikkomuksensa salaa, se ei menesty; mutta joka ne tunnustaa ja hylkää, se saa armon.” (Sananl. 28:13) Mutta jos synti tässäkin nähdään vain ulkoisina tekoina, synnin tunnustaja helposti joutuu kauhean vaatimuksen alle. ”Kaikki mahdolliset synnit on muistettava! Vasta sitten voit saada armon, jos ripissä luettelet aivan kaikki syntisi.” Mutta rakkaat ystävät, tämä ei ole mahdollista. Psalmissa sanotaan: ”Erhetykset kuka ymmärtää? Anna anteeksi minun salaiset syntini.” (Ps. 19:13) Se tarkoittaa: ihmisen syyllisyys on niin syvä, että me emme voi millään tuntea tai käsittää sitä kokonaisuudessaan. Ja juuri meidän syntisyytemme syvyydestä johtuu se, että monet meidän synneistämme ovat meiltä itseltämmekin salassa.\nToinen kuva: synti on langenneen ihmisen luonnossa\nJumala on pyhä. Hänen lakinsa on absoluuttisen muuttumaton ja oikea. Hänen eteensä ei voi astua mikään muu kuin aivan täydellinen ja puhdas. Mutta Herra tahtoo olla meille syntisille armollinen. Hän tahtoo antaa kaikki syntimme anteeksi. Hän tahtoo saada sinut puhtaana, kokonaan synnistä puhdistettuna eteensä, yhteyteensä! Siksi Hän tahtoo publikaanin kautta osoittaa meille aivan toisen kuvan synnin olemuksesta, oikean kuvan: Synti ei ole vain tekoja. Se on sitä, mistä tunnustuksessamme lausutaan:\nAadamin lankeemuksen jälkeen kaikki ihmiset, jotka lisääntyvät luonnollisella tavalla, syntyvät synnissä, so. ilman jumalanpelkoa, ilman luottamusta Jumalaan sekä pahan himon hallitsemina, ja että tämä alkusairaus ja perisynti on todella synti, joka tuomitsee ja tuo jo nyt mukanaan iankaikkisen kuoleman niille, jotka eivät kasteen ja Pyhän Hengen voimasta synny uudestaan. (Augsburgin tunnustus, II Perisynti.)\nTemppelissä oli siis rukoilemassa myös publikaani. Hän oli kyllä työskennellyt vieraan miehittäjävallan hyväksi, mutta silti hän juutalaisena tiesi hyvin, mitä Raamattu sanoo. Siksi hän myös tiesi jotakin omasta tilastaan Jumalan edessä. Siksi hänellä ei myöskään ollut mitään erinomaisten tekojen listaa lueteltavaksi Jumalalle. Ei, hänellä ei ollut edes yksittäisten syntien listaa lueteltavaksi. Hän näet tiesi, että hänen syntisyytensä ei ollut vain hänen veronkiskonnassaan, vaikka toki siinäkin. Mutta jos hän olisi alkanut luetella kaikkia syntejään, se luetteleminen ei olisi koskaan loppunut. Publikaani ymmärsi, mikä on oikea kuva synnistä: synti on jotakin enemmän kuin yksittäiset teot tai ajatukset. Omassa itsessään ihminen on kokonaan langennut ja syntinen. Ihminen ei ole syntinen siksi, että hän tekee syntiä, vaan päinvastoin: ihminen tekee syntiä siksi, että hän on syntinen. Siksi publikaani vain löi rintaansa, tunnusti Herralle koko mahdottomuutensa ja huokasi: ”Jumala, ole minulle syntiselle armollinen.” (14:13)\nSynti on sovitettu\nNäistä publikaanin sanoista käy ilmi ihana asia meille jokaiselle syntiselle. Nimittäin se, että Jeesus ei opeta tällä vertauksella meille ainoastaan syntien tunnustamista. Kristus osoittaa meille publikaanin suulla, että oikea kuva synnistä ei keskity vain syntiin itseensä. Se kyllä sanoo: synti on ihmisen kokonaisvaltaista turmelusta. Mutta samalla oikea kuva synnistä on myös jotakin enemmän. Se katsoo itsensä ulkopuolelle, syntisyyden ongelman ratkaisuun. Ja näin Herra vertauksessaan osoittaa meille, mistä oikeassa syntien tunnustamisessa ja ripissä on kyse. Rippi – oli se yhteinen synnintunnustus täällä messussa tai pastorille lausuttu yksityinen rippi – se ei ole jotakin, jossa me tunnustamme syntejämme vain pöyhiäksemme omaa sisintämme. Ei! Syntien tunnustamisen pääasia on siinä, että jokaiselle syntinsä tunnustavalle Herra tahtoo antaa armon. Hän tahtoo antaa kaikki sinun syntisi anteeksi! Ja nyt me katsomme mihin tämä ihana anteeksianto perustuu.\nKun publikaani tässä rukoilee, on tärkeää huomata, missä hän rukoilee. Hänkin seisoo Herran temppelissä. Hän seisoo temppelissä, jonka alttarilla oli juuri uhrattu virheetön karitsa Israelin syntien sovitukseksi. Uhriveri oli pirskotettu alttarin sivuille, suitsutus uhrattu. Lopulta pappi oli ilmoittanut: nyt uhri on toimitettu Herran säädöksen mukaan, kansan synnit on pesty pois. Ja siksi publikaani ei ainoastaan pyydä Jumalaa jotenkin yleisesti armahtamaan itseään tai olemaan itselleen laupias. Kun hän rukoilee: ”Jumala, ole minulle syntiselle armollinen”, hän tarkkaan ottaen anoo: ”Ole minulle lepytetty Jumala, ole minulle sovitettu Jumala!” Hän tarkoittaa: ”Jumala, toimi nyt sen sovituksen mukaisesti, joka on jo tapahtunut!” Toisin sanoen: ”Anna tämän uhritekosi hyödyn tulla minullekin. Sinä olet sanassasi säätänyt tämän veriuhrin uhrattavaksi kansasi syntien sovitukseksi. Sen päälle on minunkin suuret syntini laitettu. Anna siksi nyt minun koko syntisyyteni anteeksi tämän verisen uhrisi tähden.” Publikaanin sanat osoittavat, että hän luotti Herran omaan Sanaan ja säädökseen – hän uskoi Jumalan säätämiin uhreihin, jotka olivat esikuvia Kristuksen ristinuhrista ja joilla oli voimansa juuri tämän luvatun Kristuksen uhrin kautta (Jes. 53:2–7).\nVertauksellaan Herra siis tahtoo osoittaa meille syntimme kokonaisvaltaisuuden. Hän tahtoo viedä sinultakin kaikki omat mahdollisuutesi pyhän lakinsa sanalla. Mutta Hän tahtoo tehdä niin vain siksi, että sinä turvaisit Häneen ja Hänen säätämäänsä täydelliseen syntiuhriin kaikesta sydämestäsi. Hän tahtoo, että tulisit Hänen eteensä ja vetoaisit Hänen omaan sanaansa ja armotekoonsa: ”Herra, sinä olet lähettänyt pyhän ja synnittömän Poikasi Kristuksen veriuhriksi, kertakaikkiseksi veriuhriksi, että minun pohjaton syntisyyteni ja kaikki pahat tekoni annettaisiin anteeksi. Herra, sinä olet laittanut minun syntivelkani Poikasi Kristuksen päälle. Sinä olet rangaissut Häntä minun puolestani. Hänessä kaikki minun tekemäni synnit ja aivan koko syntisyyteni on naulattu ristiin, haudattu. Herra, minä olen kyllä vielä kokonaan syntinen, mutta tämän kertakaikkisen ja pyhän veriuhrisi tähden ole minulle sovitettu Jumala! Ole minulle lepytetty Jumala. Ole minulle Isä, joka ei ole enää vihainen lapselleen, vaan joka armahtaa. Herra, Poikasi Kristus on jo kuollut minun puolestani. Hänen vuokseen sinun suorastaan täytyy olla minulle armollinen! Muutenhan Hän olisi kärsinyt ja kuollut turhaan. Mutta niin ei voi olla! Siksi Herra, anna minulle anteeksi oman armollisuutesi tähden! Pelasta minut, Kristuksen, rakkaan Poikasi tähden!”\nJa näin meillä on tässä vertauksessa kaksi käsitystä synnistä, fariseuksen ja publikaanin kuva. Fariseus ajattelin synnin olevan pelkkiä tekoja, publikaani ymmärsi syntisyytensä kokonaisvaltaisuuden. Mutta samalla meille tällä toisella kuvalla ilmoitetaan, että meidän ei tarvitse jäädä synteihimme. Ne on Kristuksen ristinkuolemassa sovitettu, annettu anteeksi. Ja siksi, kun sinäkin publikaanin tavoin rukoilet Herraa Hänen uhrityöhönsä luottaen, Hän kuulee sinua. Kun sinä tunnustat syntisi täällä messussa yhteisessä synnintunnustuksessa, tai jonkun tietyn sydäntäsi painavan synnin yksityisessä ripissä, saat pastorin suulla kuulla Herran itsensä vakuuttavan sinulle: Kristus on sovittanut sinun syntisi, vieläpä aivan käskenyt julistaa syntisi anteeksi sinun korviesi kuulla. Kun sinä suostut Hänen edessään kertakaikkisen mahdottomaksi, Hän tekee sinut Kristuksessa mahdolliseksi, eikä vain mahdolliseksi, vaan omaksi rakkaaksi lapsekseen, taivaan valtakunnan perilliseksi. Kun tulet Hänen pyhän lakinsa kokonaan tyhjentämäksi, Hän tahtoo täyttää sinut omalla täyteydellään, kruunata armollaan ja laupeudellaan (Ps. 103:4). Kun sinä tulet Hänen edessään kokonaan syntiseksi, Hän tahtoo lukea sinulle pyhän ja puhtaan Poikansa Jeesuksen Kristuksen koko vanhurskauden ja pyhyyden. Hän sanoo: se on sinun! Sinut on siihen kastettu. Ja jos sinä olet langennut ja niin riisunut kastepukusi, saat kuitenkin parannuksessa tulla siihen puetuksi aina uudestaan. Tunnusta siis Herralle syntisi. Hän tahtoo antaa sinulle armon. Hän tahtoo antaa sinulle vapauden, puhtauden, niin: koko Kristuksen. Hän sanoo: se on täytetty. Mene rauhassa, äläkä enää syntiä tee. Aamen.\n(Saarna on pidetty Samuelin seurakunnassa Lahdessa 11.8.2013.)


MultiKarosin 60kaps - Terveystuotteet\nBeetakaroteeni-, lykopeeni-, E-vitamiini- ja GLA -kapseli\nMultiKarosin sisältää vahvojen karotenoidien lisäksi myös jättihelokkiöljyä ja E-vitamiinia, jotka tunnetaan erityisesti ihon hyvinvoinnille tärkeinä aineksina\n- Syventää ihon rusketusta ja pidentää rusketuksen kestoa\n- Hyvä rakennusaine uusien ihosolujen muodostumiseen\nKapselin kuori on kasvipohjainen ja tuote sopii erinomaisesti vegaaneille ja kala-allergikoille.\nSuositeltu päiväannos (1 kaps.) sisältää:\n- gammalinoleenihappoa GLA 42 mg\nE-vitamiinia 10 mg100 %*\nvastaa A-vitamiinia enintään 500 mcg65 %*\nVaikuttavat aineet\t1 kaps.\tJättihelokkiöljyä, josta 460 mg - gammalinoleenihappoa GLA (omega-6) 42 mg E-vitamiinia (alfatokoferoli) 10 mg 100 %* Beetakaroteenia, josta 6 mg - elimistö muodostaa tarvittaessa A-vitamiinia 3 mg 375 %* Lykopeenia 240 mcg * Osuus päivän saantisuosituksesta\n1 kapseli päivässä Iho on erityisen herkkä auringon säteille pitkän ja pimeän talven jälkeen. Aloita tuotteen käyttö jo 2 viikkoa ennen aurinkolomaa. Ei sisällä hiivaa, gluteenia, laktoosia eikä eläinperäisiä aineosia. Säilytä tuote huoneenlämmössä ja valolta suojassa.


Jumalan runsas armo (1 Tim. 1:12-17) – Reformoitu Baptisti\nJumalan runsas armo (1 Tim. 1:12-17)\nOn November 5, 2018 By joonaslaajanenIn Paavalin Ensimmäinen Kirje Timoteukselle\nSaarnattu 4. 11. 2018\n”Minä kiitän häntä, joka minulle on voimaa antanut, Kristusta Jeesusta, meidän Herraamme, siitä, että hän katsoi minut uskolliseksi ja asetti palvelukseensa minut, entisen pilkkaajan ja vainoojan ja väkivallantekijän. Mutta minä sain laupeuden, koska olin tehnyt sitä tietämättömänä, epäuskossa; ja meidän Herramme armo oli ylen runsas, vaikuttaen uskoa ja rakkautta, joka on Kristuksessa Jeesuksessa. Varma on se sana ja kaikin puolin vastaanottamisen arvoinen, että Kristus Jeesus on tullut maailmaan syntisiä pelastamaan, joista minä olen suurin. Mutta sentähden minä sain laupeuden, että Jeesus Kristus minussa ennen muita osoittaisi kaiken pitkämielisyytensä, esikuvaksi niille, jotka tulevat uskomaan häneen, itsellensä iankaikkiseksi elämäksi. Mutta iankaikkiselle kuninkaalle, katoamattomalle, näkymättömälle, ainoalle Jumalalle, kunnia ja kirkkaus aina ja iankaikkisesti! Amen.” (1 Tim. 1:12-17).\nTämä on Jumalan virheetön Sana, jonka hän on omillensa antanut opiksi, nuhteeksi ja kasvatukseksi vanhurskaudessa. Se on vailla lisäämisen tai siitä poisottamisen tarvetta. Jos sinulla siis on korvat, kuule sen sanoma.\nTähän mennessä olemme nähneet syyn tämän kirjeen kirjoittamiselle. Paavali oli jättänyt nuoren Timoteuksen Efesoon, jotta tämä käskisi harhaopettajia kavahtamaan niin, etteivät he enää opettaisi valhetta (jakeet 3-7). Paavali kirjoittaa Timoteukselle, jotta koko seurakunta voisi tietää kaikkina aikoina, miten olla Jumalan huoneessa. Tähän mennessä hän on osoittanut totuuden ensisijaisuuden ja sen päämäärän, joka on rakkaus (jae 5). Hän myös osoitti moraalisen lain oikean käytön evankelioinnin yhteydessä synnin näyttäjänä (jakeet 8-11). Jakeessa 11 hän kertoo kuinka Jumala oli uskonut hänelle evankeliumin ja nyt hän kertoo miten tämä tapahtui. Paavalilla on tärkeä syy tälle. Hän tahtoo osoittaa, että todellinen Jumalan palvelija ei kerskaa omasta viisaudestaan keräten itsellensä seuraajia niin kuin Efeson harhaopettajat olivat tehneet. Ne, jotka Jumala on kutsunut opettavaan tehtävään ovat tietoisia omasta kyvyttömyydestään ja tarpeestaan Jumalan armolle. Paavali siis tahtoo kirkastaa Jumalan armoa näissä jakeissa osoittaen 1) armon lähteen 2) armon ilmentymät 3) tarpeen armolle 4) lupauksen armosta ja 5) syyn armolle.\n”Minä kiitän häntä, joka minulle on voimaa antanut, Kristusta Jeesusta, meidän Herraamme, siitä, että hän katsoi minut uskolliseksi ja asetti palvelukseensa.”. Painopiste tässä jakeessa on Paavalin kiitollisuus siitä, että Jumala on asettanut hänet palvelemaan Sanan julistuksessa. Kiitos tästä kuuluu Kristukselle, joka on antanut hänelle voimaa. Vaikka tämä käännös on oikea, voisimme kääntää sen myös näin: ”Minä kiitän häntä, joka on tehnyt minut kykeneväksi.”. Yksikään kuolevainen ei omista voimaa tehdäkseen seurakuntatyötä ja sen tähden Paavali kysyykin toisessa kirjeessään korinttolaisille: ”Kuka on tällaiseen kelvollinen?” (2 Kor. 2:16). Vastaus on selkeä: ei ole yhtäkään. Tämän tähden Paavali kertoo meille, että kun Jumala valitsee jonkun tällaiseen työhön hän myös hyvyydestään varustaa tämän kaikella mitä hän tarvitsee, sillä muuten he häpäisisivät hänen nimensä. Apostolilla ei ole mitään tilaa kerskaukselle, joka perustuisi häneen itseensä. Hän ei tehnyt itsestään apostolia, Jeesus teki. Hän ei omistanut lahjoja, Jeesus antoi ne. Läpi Vanhan Testamentin tämä todellisuus on tehty selväksi. Katso esimerkiksi Jesajan elämää.\n”Minä näin Herran istuvan korkealla ja ylhäisellä istuimella, ja hänen vaatteensa liepeet täyttivät temppelin. Serafit seisoivat hänen ympärillään; kullakin oli kuusi siipeä: kahdella he peittivät kasvonsa, kahdella he peittivät jalkansa, ja kahdella he lensivät. Ja he huusivat toinen toisillensa ja sanoivat: ”Pyhä, pyhä, pyhä Herra Sebaot; kaikki maa on täynnä hänen kunniaansa.” Ja kynnysten perustukset vapisivat heidän huutonsa äänestä, ja huone täyttyi savulla. Niin minä sanoin: ”Voi minua! Minä hukun, sillä minulla on saastaiset huulet, ja minä asun kansan keskellä, jolla on saastaiset huulet; sillä minun silmäni ovat nähneet kuninkaan, Herran Sebaotin.” Silloin lensi minun luokseni yksi serafeista, kädessään hehkuva kivi, jonka hän oli pihdeillä ottanut alttarilta, ja kosketti sillä minun suutani sanoen: ”Katso, tämä on koskettanut sinun huuliasi: niin on sinun velkasi poistettu ja syntisi sovitettu.” Ja minä kuulin Herran äänen sanovan: ”Kenenkä minä lähetän? Kuka menee meidän puolestamme?” Minä sanoin: ”Katso, tässä minä olen, lähetä minut.” (Jes. 6:1-8). Nähdessään Jumalan pyhyyden Jesaja kauhistui omaa syntisyyttään ja tunsi sydämensä syvyyksissä, että hänen loppunsa on tullut. Hän tiesi olevansa täysin kelpaamaton Jumalan palvelukseen mutta mitä tapahtuikaan? Jumala laskeutui ja poisti Jesajan synnit pesten hänet puhtaaksi Kristuksen myöhemmin vuodatettavalla verellä. Tämän jälkeen Jumala lähetti hänet tehtäväänsä. Hän antoi Jesajalle voimaa.\nMyös profeetta Jeremia tuli tietämään tämän: ”Jo ennen kuin minä valmistin sinut äidin kohdussa, minä sinut tunsin, ja ennen kuin sinä äidistä synnyit, minä sinut pyhitin; minä asetin sinut kansojen profeetaksi.” Mutta minä sanoin: ”Voi Herra, Herra! Katso, en minä kykene puhumaan, sillä minä olen nuori.” Niin Herra sanoi minulle: ”Älä sano: ’Minä olen nuori’, vaan mene, kunne ikinä minä sinut lähetän, ja puhu kaikki, mitä minä käsken sinun puhua.” (Jer. 1:5-7). Jeremia tiedostaa oman voimattomuutensa, syntisyytensä ja riittämättömyytensä, mutta Jumala antaa voiman. Hän ei ainoastaan anna voimaa, vaan myös tahdon. Jotkut ajattelevat, että ihminen voi estää Jumalan tarkoitukset heidän elämässä, että Jumalan tarvitsee jotakin ihmiseltä itseltään suunnitelmiensa saavuttamiseksi. Jeremia kertoo meille, että asia ei ole näin: ”Sinä olet taivutellut minua, Herra, ja minä olen taipunut; sinä olet tarttunut minuun ja voittanut. Minä olen ollut nauruna pitkin päivää, kaikki pilkkaavat minua. Sillä niin usein kuin minä puhun, täytyy minun parkua, huutaa väkivaltaa ja sortoa; sillä Herran sana on tullut minulle häväistykseksi ja pilkaksi pitkin päivää. Mutta kun minä sanoin: ”En tahdo ajatella häntä enkä enää puhua hänen nimessään”, niin sydämessäni oli kuin polttava tuli, suljettu minun luihini. Ja väsyksiin asti minä koetin sitä kestää, mutta en voinut.” (Jer. 20:7-9). Oli hetkiä, jolloin Jeremia ei tahtonut, mutta Jumalan tarkoitukset voittivat hänen tahtonsa. Kun Jumala asettaa ihmisen omaan palvelukseensa hän myös pitää huolen siitä, että hänen nimensä ei tule häpäistyksi. Tätä varten hän antaa tarvittavan voiman, jotta hänen tarkoituksensa tapahtuvat. Hänen sanansa ei palaa tyhjänä, vaan saavuttaa tarkoituksensa.\nKuinka heikkoja me olemmekaan. Me olemme langenneita ja omistamme liian korkeat luulot itsestämme niin kuin Pietari. Jeesus sanoi hänelle: ”Simon, Simon, katso, saatana on tavoitellut teitä valtaansa, seuloakseen teitä niin kuin nisuja; mutta minä olen rukoillut sinun puolestasi, ettei sinun uskosi raukeaisi tyhjään. Ja kun sinä kerran palajat, niin vahvista veljiäsi.” (Luuk. 22:31-32). Ilman Jumalan ehdotonta rakkausvalintaa, Kristuksen sovitustyötä ja esirukousta sekä Pyhän Hengen sinettiä saatana olisi jo seulonut meidät niin kuin nisut! Mutta Jumala, joka antoi Paavalille voiman ja asetti hänet palvelukseensa on myös pelastanut meidät ja vahvistaa sekä varjelee meidät, jotka luotamme hänen nimeensä. Armon lähde on Kristuksessa. Kiitos kuuluu Kristukselle. Vaikka meitä ei olekaan asetettu Kristuksen apostoleiksi, olemme kaikessa palvelutyössämme hänen armonsa varassa. Emme saa unohtaa tätä. Hetkiä ennen kuolemaansa Paavali kirjoitti nämä sanat, joissa hän kiittää Jumalaa tästä mahdollistavasta armosta: ”Mutta Herra auttoi minua ja vahvisti minua, että sanan julistaminen minun kauttani tulisi täydelleen suoritetuksi, ja kaikki pakanat sen kuulisivat; ja minä pelastuin jalopeuran kidasta. Ja Herra on vapahtava minut kaikesta ilkivallasta ja pelastava minut taivaalliseen valtakuntaansa; hänelle kunnia aina ja iankaikkisesti! Amen.” (2 Tim. 4:17-18).\nArmo sen kaikissa olemuksissaan ilmentyy Paavalin asetuksessa apostoliksi. Ensiksikin valikoiva armo on mitä selkein apostolin elämässä. Apt. 9:15; 22:14; 26:16 tekevät selväksi, että apostoli tiesi olevansa valittu vailla mitään ansiota itsessään. ”Meidän isiemme Jumala on valinnut sinut tuntemaan hänen tahtonsa ja näkemään Vanhurskaan ja kuulemaan hänen suunsa äänen; sillä sinä olet oleva hänen todistajansa kaikkien ihmisten edessä, sen todistaja, mitä olet nähnyt ja kuullut.” (Apt. 22:14-15). Jumalan armonvalinta oli apostolille rakas totuus ja oppi. Näistä jakeista voimme ymmärtää miksi hän käyttää erityistä aikaa selittääkseen tämän Roomalaiskirjeessä (luvut 8-11) ja Efesolaiskirjeessä (luvut 1-2). Paavali ymmärsi mitä armo on. Katso mitä hän kirjoittaa.\n”minut, entisen pilkkaajan ja vainoojan ja väkivallantekijän. Mutta minä sain laupeuden, koska olin tehnyt sitä tietämättömänä epäuskossa.”. Tässä jakeessa näemme tarpeen armolle.\nMitä sinä ajattelisit, jos ilmoittaisin puhuneeni vankilassa maailman vaarallisimmalle rikolliselle, joka on tappanut ja vainonnut ihmisiä. Tämä henkilö on saanut nautintoa nähdessään ihmisten kärsivän, hänellä on ollut halu ryöstää lapsia vanhemmilta ja vanhempia lapsilta. Mitä jos kertoisin, että hän on nyt tullut uskoon ja päästyään vapaaksi hän tulee seurakuntaamme jäseneksi ja palvelemaan. Pelästyisit varmasti ja pelkäisit lastesi puolesta. Vielä enemmän pelkäsivät kristityt, kun heille kerrottiin, että Paavali on tulossa seurakuntaan, sillä hän on kääntynyt: ”Barnabas, oletko hullu, et voi tuoda häntä seuraamme? Hänhän vangitsee meidät! Mitä? Opettajako? Apostoliko? Emme voi uskoa tätä, tämän täytyy olla jokin juoni.”. Tällaisia ajatuksia kuului varmasti kristittyjen suusta ja Paavali ymmärtää tämän täysin. Hän on itse kaikista yllättynein tapahtuneesta muutoksesta. Luemme Apostolien teoissa: ”Mutta Saulus puuskui yhä uhkaa ja murhaa Herran opetuslapsia vastaan ja meni ylimmäisen papin luo ja pyysi häneltä kirjeitä Damaskon synagogille, että keitä vain löytäisi sen tien vaeltajia, miehiä tai naisia, ne hän saisi tuoda sidottuina Jerusalemiin.” (Apt. 9:1-3). Paavali sanoo olleensa pilkkaaja, vainooja ja väkivallantekijä. Hän tunnusta olevansa syyllinen kaikkiin käskyjen rikkomisiin, jotka hän oli juuri luetellut jakeissa 9-10. Hän oli pilkannut Jumalaa ylen määrin, sillä hän vainosi Jeesusta Kristusta, hän oli täynnä vihaa Kristuksen seurakuntaa kohtaan, varastaen heitä pois kodeista. Hän yritti pakottaa kristittyjä herjaamaan Kristusta. ”Niin minä myös tein Jerusalemissa. Hankin ylipapeilta valtuudet ja toimitin vankilaan monia pyhiä, ja kun tuli kyse heidän surmaamisestaan, äänestin sen puolesta. Kerran toisensa jälkeen minä synagogissa rankaisin heitä ja yritin pakottaa heidät herjaamaan Jeesusta, ja ankarassa kiihkossani minä ulotin vainoretkeni oman maamme ulkopuolelle asti.” (Apt. 26:10-11). Muistatko kun Jeesus huusi ”Voi!” niille, joiden kautta kiusaukset tulevat? Paavali oli tällainen henkilö. Jeesus sanoi ”Voi!” niille, jotka johtavat ihmisiä harhaan totuudesta, jotka asettavat heille kompastuskiviä. Paavali teki näin. Jeesuksen sanojen mukaan, jos Paavali olisi kuollut synneissään, olisi ollut parempi hänelle, ettei hän olisi syntynytkään. Paavali todella oli paha ihminen. Ei ihme, että Ananias sanoi Herralle: ”Minä olen monelta kuullut siitä miehestä, kuinka paljon pahaa hän on tehnyt sinun pyhillesi Jerusalemissa; ja täälläkin hänellä on ylipapeilta valtuus vangita kaikki, jotka sinun nimeäsi avuksi huutavat.” (Apt. 9:13-14).\nSana, joka on käännetty tässä väkivallantekijäksi tarkoittaa yksilöä, joka on ”hävytön (iloitsee väärinteossa) – löytäen nautintoa toisten satuttamisesta” – G. R. Berry.\nJotkut virheellisesti ajattelevat, että Paavali ei ollut niin suuri syntinen kuin hän sanoo olevansa, sillä he väärinymmärtävät apostolin sanat: ”Mutta minä sain laupeuden, koska olin tehnyt sitä tietämättömänä epäuskossa.”. Mitä tämä tarkoittaa? Yrittääkö Paavali puolustella itseään sillä, että hän ei tiennyt enempää? Ei. Mitä Paavali tarkoittaa on, että hän ei ollut tehnyt Pyhän Hengen pilkkaa. Hän ei ollut tehnyt syntiä, joka on kuolemaksi (1 Joh. 5:16-17). Hän ei painota sitä, että hän teki syntiä tietämättömänä, vaan sitä, että hän sai laupeuden. Hän kertoo, että kaikista ihmisistä, jotka voivat saada laupeuden, hän on kaikista suurin syntinen. Nyt saatat pelätä, että ehkä sinä olet syyllistynyt tähän syntiin, joka on kuolemaksi. Syntiin, jota et ole tehnyt epäuskossa. Minä en usko, että kukaan meidän aikanamme pystyisi tähän syntiin, sillä en usko kenelläkään olevan niin paljon valoa, että tämä olisi mahdollista, mutta monet fariseukset syyllistyivät tähän syntiin. He olivat nähneet Kristuksen, he tunsivat lain ja profeetat ja he tiesivät, että Kristus on Messias. He näkivät hänen ihmeensä ja tiesivät ne aidoiksi. He tiesivät, että kukaan syntinen ei voi tehdä näitä tekoja, joita Kristus teki. He olivat henkilöitä, jotka tiesivät tasan tarkkaan olevansa väärässä, mutta silti kielsivät Kristuksen ja tekivät Pyhän Hengen pilkan julistamalla Kristuksen ihmeet Saatanan tekemiksi. Paavali ei kuitenkaan ollut tällainen henkilö. Hän ei ollut luopio, joka oli kieltänyt Kristuksen selvää valoa vasten. Hän todellisesti uskoi olevansa oikeassa eikä uskonut Kristuksen olevan Messias. Tämä ei ole tekosyy hänen synneilleen, mutta hän ilmoittaa, että hän ei tehnyt syntiä, joka on kuolemaksi. Hänen syntinsä olivat tehdyt vailla Pyhän Hengen valaistusta. Hän ei ollut niitä, jotka olivat kerran päässeet valoon, maistaneet taivaan lahjaa ja tulleet osallisiksi Pyhästä Hengestä, nauttineet Jumalan hyvää sanaa ja kokeneet tulevan maailman voimia ja sitten luopuneet uskosta (Heb. 6:4). Hän kuitenkin oli niistä, jotka armon saavat ”syntisistä suurin”.\nMitä tapahtui? Kuuliko Paavali evankelistan sanovan, että Jeesus rakastaa häntä ja jos hän sanoo Kristukselle ”kyllä” hän tulee tämän sydämeen ja pelastaa hänet? Kuuliko hän hyvää musiikkia ja yrittivätkö seurakuntalaiset kaikin tavoin tehdä Kristuksesta relevanttia hänelle? Ei. Kuuliko hän edes selkeän evankeliumin julistuksen, jonka jälkeen hän harjoitti uskoa vapaasta tahdosta näin mahdollistan uudestisyntymisen? Ei. Paavali on malliesimerkki siitä, miten pelastus ei riipu ihmisen tahdosta ja voimasta. Katso jaetta 14, jossa näemme armon voiman.\n”ja meidän Herramme armo oli ylen runsas, vaikuttaen uskoa ja rakkautta, joka on Kristuksessa Jeesuksessa.” Paavali ei tahtonut palvoa Kristusta. Hän tahtoi murhata hänen seuraajansa. Hän ei etsinyt Jumalaa, hän etsi tälle pahaa. Mitä siis tapahtui? Jumalan armo tapahtui. Paavali sanoo Jumalan armon olleen ylen runsas. Tämä tarkoittaa, että armo, jonka Paavali sai ei ainoastaan ollut yleistä armoa, jonka Jumala antaa niin jumalattomalle kuin vanhurskaalle. Tämä ei ollut edes sitä suurempaa armoa, jonka kautta jotkut ihmiset vakuuttuvat jostakin ulkoisesta synnistä ja jättävät sen päästen pakoon joiltakin maailman saastutuksilta (2 Piet. 2:20). Armo, jonka Paavali sai ei ollut ainoastaan armo ulkoiseen reformaatioon, vaan todellinen, luonteen muuttava, pelastava armo: ”Jos joku on Kristuksessa, niin hän on uusi luomus, se, mikä on vanhaa, on kadonnut, katso, uusi on sijaan tullut.” (2 Kor. 5:17). Kristus oli valinnut hänet pelastukseen, jotta hän kirkastaisi Jumalan runsasta armoa. Henki tuli ja muutti Paavalin sydämen, loi hänet uudeksi sekä vapautti synnin orjuudesta ja siksi hän uskoi. Paavali sanoo tämän selkeästi: Jumalan armo vaikutti hänessä uskon. Me emme voi sitä tehdä. Jumala ei odota meidän uskoamme, vaan hän vaikuttaa sen vastustamattomasti niissä, jotka ovat hänen lampaitaan. Tämän tähden kaikki kiitos kuuluu Jumalalle: ”Mutta me olemme velvolliset aina kiittämään Jumalaa teidän tähtenne, veljet, te Herran rakastetut, sentähden että Jumala alusta alkaen valitsi teidät pelastukseen Hengen pyhityksessä ja uskossa totuuteen.” (2 Tess. 2:13). Sinä tiedät tämän armonvalinnan totuuden itsekin. Jotkut teistä kuulivat evankeliumin ja uskoivat, mutta samaan aikaan ystävänne (jotka kuulivat saman sanoman) eivät uskoneet. Miksi näin? Olitko sinä viisaampi tai kaverisi enemmän kuollut synneissä? Ei. Ero oli siinä, että Jumalan Sana ei tullut sinulle ainoastaan sanassa korville, vaan sydämeen, voimassa ja Pyhässä Hengessä: ”Me kiitämme Jumalaa aina kaikkien teidän tähtenne, mainiten teitä rukouksissamme, sillä lakkaamatta me Jumalamme ja Isämme edessä muistamme teidän työtänne uskossa ja vaivannäköänne rakkaudessa ja kärsivällisyytenne toivossa Herramme Jeesukseen Kristukseen, tietäen, veljet, te Jumalan rakastetut, teidän valitsemisenne, että meidän evankeliumme tuli teidän tykönne, ei ainoastaan sanana, vaan myös voimalla ja Pyhässä Hengessä ja suurella varmuudella.” (1 Tess. 1:2-5). Usko ja rakkaus ovat kristityn tuntomerkit ja uudestisyntymisen hedelmä. Ihminen voi saada nämä ainoastaan Jumalan runsaan armon tähden.\n”Varma on se sana ja kaikin puolin vastaanottamisen arvoinen, että Kristus Jeesus on tullut maailmaan syntisiä pelastamaan, joista minä olen suurin. Mutta sentähden minä sain laupeuden, että Jeesus Kristus minussa ennen muita osoittaisi kaiken pitkämielisyytensä, esikuvaksi niille, jotka tulevat uskomaan häneen, itsellensä iankaikkiseksi elämäksi.”. Jakeessa 15 näemme lupauksen armosta.\nHarhaopettajat voisivat sanoa Paavalin olevan pätemätön opettamaan hänen taustansa tähden, mutta apostoli osoittaa, että asia on juuri toisin. Kristinuskon ytimessä on tämä totuus: ”Kristus Jeesus on tullut maailmaan syntisiä pelastamaan.” ja jokainen, joka pitää itseään millään tavalla pelastuksen ansaitsevana on yhä kuollut synneissään. Ihmiset loukkaantuvat, kun heille kerrotaan heidän syntisyydestään. He puolustavat itseään heidän ylpeytensä kärsiessä. Se on kuitenkin tämä sama ylpeys, joka hukuttaa ihmisen helvetin syvyyksiin. Sinä olet syntinen ja paha ihminen. Sinä olet niin kuin Paavali. Oletko puhunut halveksivasti ja pilkannut kristittyjä? Olet Kristuksen vainooja ja väkivallantekijä. Oletko sydämessäsi vihannut lähimmäistäsi? Olet murhaaja sydämessä. Jumala on käskenyt sinua rakastamaan häntä kaikesta sydämestä, sielusta ja voimasta, mutta sinä et ole tehnyt tätä. Oletko kuullut evankeliumin ennen ja et uskonut sitä? Sinä olet syyllinen epäuskoon ja Paavali sanoo, että tämä teki hänestä suurimman syntisen. Sinäkin olet suuri syntinen ja toivon, että et uskottele itsellesi muuta, sillä vain silloin voin auttaa sinua ja sanoa sinulle nämä sanat luottaen siihen, että Jumala pelastaa sinut: ”Varma on se sana ja kaikin puolin vastaanottamisen arvoinen, että Kristus Jeesus on tullut maailmaan syntisiä pelastamaan.”. Koetko syntisi suuriksi? Minä tunnen juuri oikean Pelastajan, joka voi pelastaa sinut. Tämä Pelastaja on Jeesus Kristus ja kaksituhattavuotta sitten hän tuli maailmaan todellisena ihmisenä ja Jumalana. Hän tuli maailmaan, joka oli synnin turmelema, täynnä pahuutta ja julmuutta. Hän syntyi lain alle niin kuin sinäkin. Mutta toisin kuin sinä, hän noudatti sitä. Hän rakasti Jumalaa kaikesta sydämestänsä ja sielustansa ja voimastansa, jokaisena hetkenä. Hän osoitti voimansa ja olemuksensa monin ihmein ja merkein. Hän saarnasi parannusta synneistä sekä uskoa häneen syntien anteeksisaamiseksi ja niin ylpeät syntiset, jotka eivät voineet sietää tätä sanomaa ristiinnaulitsivat hänet. He luulivat näin päässeensä eroon hänestä, mutta he tekivätkin kaiken mitä Jumala oli edeltämäärännyt: ”Sillä totisesti, tässä kaupungissa kokoontuivat sinun pyhää Poikaasi Jeesusta vastaan, jonka sinä olet voidellut, sekä Herodes että Pontius Pilatus pakanain ja Israelin sukukuntain kanssa, tekemään kaiken, minkä sinun kätesi ja päätöksesi oli edeltämäärännyt tapahtuvaksi.” (Apt. 4:27-28). Kristus ei pysynyt haudassa, vaan: ”Hänet Jumala herätti ja päästi kuoleman kivuista, niin kuin ei ollutkaan mahdollista, että kuolema olisi voinut hänet pitää.” (Apt. 2:24). Ja nyt hän käskee kaikkia ihmisiä jokaisessa paikassa tekemään parannuksen ja uskomaan häneen. Suurempaa kutsua ei ikinä voida osoittaa kenellekään, kuin mitä nyt kuulet. Kristus on ilmoittanut, että jokainen, joka luottaa häneen ainoana Pelastajana, ei huku, vaan saa iankaikkisen elämän. Sinulla ei ole mitään tekosyitä, sinä et ole niin suuri syntinen, etteikö Jumala voisi sinua pelastaa. Tiedän tämän itse. Minä olen syntinen ja usein sanon niin kuin Paavali: ”Minä olen syntisistä suurin.” ja niin kuin Paavali, me Kristityt uskomme asian olevan näin. Apostoli ei vain esitä nöyrää sanoessaan olevansa syntisistä suurin. Hän todella uskoi tämän. Tätä ei muuta se, että hän teki syntiä tietämättömänä, päinvastoin. Epäusko on suuri synti ja tietämättömyys ylpeyden seuraus.\nMinun sydämeni ja ajatukseni, niinkuin tekoni, ovat olleet niin turmiolliset ja pahat, että pysähtyessäni miettimään tilaani olen tahtonut oksentaa. Mutta katsoessani Kristukseen minä näen vanhurskaan, jonka vaatteisiin minut on puettu ja minä saan levon. Näen uskon silmillä Jumalan, joka on ottanut minut lapsekseen ja lahjoittanut iankaikkisen elämän. Minä olen saanut armon ja laupeuden Jeesuksessa ja rukoilen, että sinäkin katsoisit häneen ja uskoisit hänen antaneen henkensä edestäsi. Vain näin voit saada iankaikkisen anteeksiannon synneistäsi, pelastuksen vihasta ja ennen kaikkea saisit tuntea Kristuksen henkilökohtaisesti kaikkea muuta rakkaampana. Ainoastaan hänessä voit saada todellisen merkityksen elämälle.\nJakeessa 16 saamme syyn sille miksi Jumala pelastaa syntisistä suurimmat. Tämä syy on, että Jumalan pitkämielisyys, laupeus ja runsas rakkaus tulisivat kaikille näkyväksi. Jumala tekee kaiken omaksi kunniakseen ja niin myös pelastuksen. Tämän tähden Paavali sai laupeuden, että koko luomakunta ihmettelisi Jumalan suurta armollisuutta. Hän on esikuva kaikille niille, jotka uskovat, että Jumala on ”meidät pelastanut ja kutsunut pyhällä kutsumuksella, ei meidän tekojemme mukaan, vaan oman aivoituksensa ja armonsa mukaan, joka meille on annettu Kristuksessa Jeesuksessa ennen ikuisia aikoja.” (2 Tim. 1:9).\n”Mutta iankaikkiselle kuninkaalle, katoamattomalle, näkymättömälle, ainoalle Jumalalle, kunnia ja kirkkaus aina ja iankaikkisesti! Amen.”. Lopuksi näemme pelastuneen syntisen vastauksen armoon: ylistys. Kristitty on luotu ylistystä varten. Kristityn on yhtä mahdotonta olla ylistämättä Jumalaa kuin olla hengittämättä. Kun muistamme mitä Jumala on meille tehnyt ja mitä hän meille yhä tekee, me hukumme ihmetykseen. Tämä ei ole ensimmäinen kerta, kun Paavali ryhtyy ylistykseen kirjeissään. Hän on kertonut, kuinka Jumalan valikoiva pelastava armo on syntisen ainut toivo ja kuinka hän, syntisistä suurin oli päässyt tästä osalliseksi. Samoin kirjeessä roomalaisille hän sanoo samanlaisten aiheiden jälkeen näin: ”Oi sitä Jumalan rikkauden ja viisauden ja tiedon syvyyttä! Kuinka tutkimattomat ovat hänen tuomionsa ja käsittämättömät hänen tiensä! Sillä kuka on tuntenut Herran mielen? Tai kuka on ollut hänen neuvonantajansa? Tai kuka on ensin antanut hänelle jotakin, joka olisi tälle korvattava? Sillä hänestä ja hänen kauttansa ja häneen on kaikki; hänelle kunnia iankaikkisesti! Amen.” (Room. 11:33-36).\nJumala on iankaikkinen kuningas, joka on aina hallinnut ja on hallitseva. Psalmi 103 kertoo, että Jumala on asettanut valtaistuimensa taivaaseen ja hänen kaikkivaltiutensa hallitsee kaiken yli. Kukaan ei valinnut häntä kuninkaaksi. Kenenkään mielipidettä ei kysytty. Hän on asettanut istuimensa ja hän ei ole siltä poistuva. Niin kuin hän on iankaikkinen, niin on myös hänen kuninkuutensa. Hän on katoamaton ja näkymätön, ainoa Jumala. Ihmiset kuolevat ja heidän kunniansa unohtuu. Jumala on katoamaton, hänen kunniansa ja kirkkautensa pysyy iankaikkisesti niin kuin myös hänen asetuksensa ja tahtonsa. Jumala on näkymätön, sillä hän on kaikkialla läsnäoleva ja asuu valossa, jota kukaan ei voi lähestyä. Ei ole myöskään toista Jumalaa. Ei ole toista Pelastajaa. Jos et siis heittäydy hänen armolle, mistä ajattelit saavasi avun, kun aikasi maanpäällä loppuu? Hänen edessä sinä tulet kerran seisomaan ja saat tuomion oikeuden mukaan. Ne, jotka ovat Kristuksessa voivat olla turvallisin mielin, sillä hänessä me olemme tervetulleita karitsan hääaterialle taivasten valtakuntaan.


Neste Taukokartano Revonlahti –ralli helmikuun viimeisenä päivänä toimi Rally Trophy - sarjan toisena osakilpailuna. Ohjelmassa oli viisi erikoiskoetta, joista yhtä oli jouduttu keliolosuhteiden vuoksi lyhentämään. Silti ajettavaa olisi tarjolla yli 60 ek-kilometriä.\nKilpailu avattiin saman tien päivän pisimmällä pätkällä, hieman alle 23 kilometriä pituutta. Sarjakärki Markku Artjoen kilpailu jäi todella lyhyeksi, sillä Polon voimansiirto antautui jo lähtökiihdytyksessä. Lisädraamaa saatiin kun yleisen luokan kuljettajista Kimmo Järvisalo, Pasi Laaksomaa ja Mikke Yrjölä joutuivat pysähtymään edelle lähteneen kilpailijan aiheuttamaan sumaan. Henri Tuomisto oli ensimmäinen joka tästä sumasta ei kärsinyt ja täten pohjat kirjattiin hänelle selvällä 22,9 sekunnin erolla Henrik Pietariseen. Kolmas Ilkka Marttinen 24,9 jääneenä, neljäs Petri Patjas 29,4 hävinneenä ja viidentenä Jere Paananen 33,1 sekuntia Tuomistolle hävinneenä. Toinen erikoiskoe oli mitaltansa vain vajaat viisi kilometriä lyhentämisestä johtuen. Tuomisto osoitti, etteivät ensimmäisen pätkän pohjat olleet sattumaa, ja tällä kertaa eroa tuli Mikke Yrjölään 1,8 sekuntia. Kolmantena Pasi Laaksomaa 6,4 , neljäs Pietarinen 7,4 ja viidentenä Ville Leinonen 8,7 sekuntia hävinneenä.\nKahdeksan kilometrinen kolmoserikoiskoe ajettiin vielä ennen taukoa. Tuomisto ei antanut muille vieläkään mahdollisuuksia, pohjat 9,5 sekunnin erolla Laaksomaahan ja tasa-ajalla tulleeseen Yrjölään. Neljäs Pietarinen 1,8 sekuntia Laaksomaasta ja Yrjölästä, viides 0,5 sekuntia Pietariselle hävinnyt Kimmo Järvisalo.\nTauolla Henri Tuomisto oikeutetusti kärjessä, 41,6 sekunnin erolla Henrik Pietariseen ja kolmantena Ilkka Marttinen perässä 49,4 sekuntia. Kärkiviisikon täydensivät Petri Patjas ja Mikke Yrjölä, juuri alle minuutin Tuomistoa hitaampina.\nNeljäs erikoiskoe oli sitten hieman yli 12 kilometrinen ja Tuomisto senkun jatkoi pohjien tehtailua. Eroa tuli 8,8 sekuntia Yrjölään nähden. Kolmas Järvisalo 9,7 sekuntia, neljäs Laaksomaa 10,1 ja viides Pietarinen 10,6 sekuntia hävinneenä. Viimeinen pätkä oli mitaltansa 17,45 kilometriä ja kuin malliksi muille, Henri Tuomisto täräytti pätkälle 22,3 sekunnin pohjat Petri Patjakseen nähden. Tuomistolle on kirjattu nyt sarjan 9 erikoiskokeesta 8 pohjat, melkoista dominointia. Kolmanneksi kiiruhti Otto Koliseva 0,4 Patjakselle jääneenä, neljäs Mikke Yrjölä 4,1 Kolisevasta ja viides Henri Laitinen 1,5 sekuntia Yrjölästä. Kilpailun nopeimmasta ei ollut epäselvyyttä, voitto Tuomistolle minuutin ja 28,7 sekunnin turvin ennen V1600-luokan nopeinta, Henrik Pietarista. Kolmas Mikke Yrjölä, 5,7 sekuntia Pietarisesta, neljäs Petri Patjas 1,9 sekuntia Yrjölästä ja viides, vaivaiset 0,2 sekuntia Patjaksesta, Ilkka Marttinen.\nTuomisto voitti myös luonnollisesti yleisen puolen luokkansa, Yrjölän ja Marttisen viedessä muut palkintopallisijat. Petri Patjas voitti yleisen V1600-luokan, Markku Suvannon hävitessä 20 sekuntia ja Tapio Vuokila hävisi minuutin. RSJM-luokissa V1600-luokan voitto Henrik Pietariselle, vajaan 20 sekunnin erolla Otto Kolisevaan ja kolmas Tapio Nirvi puoli minuuttia hävinneenä. 1400-luokan puolestaan voitti niukasti Jere Paananen, Henri Laitisen hävitessä aikasakon rasittamana 3,1 sekuntia. Kolmas, minuutin perässä, Kristian Kärpänen.\nNuorissa 1400-puolella oletettiin kaksintaistelua Jani Luhtaniemen ja Juuso Jorvalan välille. Taistelu loppui jo ensimmäiselle pätkälle Jorvalan ajaessa ulos ja joutuessa keskeyttämään. Luhtaniemi kirjasi täten neljät pohjat viidestä, ainoastaan kakkospätkällä pääsi Roope Korhonen yllättämään. Maalissa eroa reilu minuutti näiden ainoiden maaliintulijoiden välillä.\nV1600-luokassa Manu Lampela ajoi kolmelle ensimmäiselle pohjat ja vaikka Arttu Lähdeniemi yrittikin kiriä viimeisellä kahdella pohjien kanssa, ei kiri aivan riittänyt. Voitto Lampelalle 5,3 sekunnin erolla, kolmas Santeri Kotamäki 28,1 sekuntia hävinneenä.\nNuorten vauhtia kuvaa jälleen se, että Jani Luhtaniemi olisi ollut toinen Rally Trophyssä vain 10 sekuntia Tuomistolle hävinneenä ja Manu Lampela olisi voittanut V1600 luokan liki minuutilla… Cup-pisteissä Luhtaniemi johtaa pisteellä ennen Lähdeniemeä.\nRally Trophyn pistekärkeen nousi Petri Patjas, vajaalla pisteellä ennen Mikke Yrjölää. Viiden kärkeen mahtuvat vielä Henrik Pietarinen, Markku Suvanto ja Jere Paananen. Piste-erothan ovat aivan mitättömiä vielä tässä vaiheessa kautta. RSJM-sarjassa Paananen jatkaa toisella sijalla ja Pietarinen nousi kolmanneksi.\nTalvikausi on nyt sarjojen osalta saatu pakettiin ja seuraavaksi pisteistä ajetaan vasta kesäkuussa. Tällöin ollaan Oripäässä Nilfisk-rallin merkeissä.


Nopeustesti paljastaa Samsungin uuden On7-puhelimen - Puhelinvertailu\nVuosi 2016 on Samsungille numeron seitsemän vuosi. Loistavasti vastaanotettu Galaxy S7 on tietysti numeron ensimmäinen edustaja, mutta tulossa on lisää. Samsungilta odotetaan Note 7:ää, jonka lisäksi nyt on paljastunut Galaxy On7 -malli.\nGFX Benchmark -suorituskykytestin tuloksista paljastuva On7 vahvistaa siis huhua, jonka mukaan Samsung jättää mallinumeroista kuutosen välistä tänä vuonna, jotta voisi tarjota yhtenäisemmän numeroinnin kautta Android-puhelinten.\nEdullisen Galaxy On5 -mallin (kuvassa) seuraaja on testin perusteella varustettu 4,8 tuuman Full HD -näytöllä, joka tarkoittaisi epätyypillisesti edeltäjää pienempää näyttöä. Näytön resoluution kasvu on todennäköisempää, mutta nähtäväksi jää onko Samsung todella siirtymässä pienempään näyttöön. Sekään ei ole toki mahdottomuus.\nMikäli tiedot pitävät suorituskykypuolella paikkansa, niin edeltäjämallista suoritinydinten- ja RAM-muistikapasiteetti kasvaa tuplaksi. Kolmen gigatavun RAM-muistin ja kahdeksan suoritinytimen lisäksi tarjolla on myös tuplasti enemmän tallennustilaa (16 gigatavua). Kahdeksan megapikselin kamera vaihtuu vuodon mukaan 13 megapikselin kameraan, jossa megapikseleitä olisi Galaxy S7:ää enemmän, mutta laatua varmasti vähemmän.\nLaitteen arvellaan saapuvan markkinoille alkusyksystä alle parin sadan euron hintaan.


Vannetukun rengasmyynti kasvoi yli 20 prosenttia | Autotoday\nRenkaiden ja vanteiden maahantuoja Vannetukku.fi kasvatti tammi-lokakuussa 2019 kappalemääräistä rengasmyyntiään 21,5 prosenttia. Euromääräisesti kasvua oli 20,8 prosenttia, todetaan yhtiön tiedotteessa.\nVannetukun tärkeimmät rengasmerkit ovat Linglong, Goodride, Nankang ja Triangle. Lisäksi yhtiö tuo maahan Barzetta-vanteet, Kontio Motorsin sähköisiä ajoneuvoja sekä SteyrTek-korjaamokoneita.\nTällä hetkellä Vannetukun markkinaosuus Suomen henkilöauton renkaissa ylittää Vannetukun tiedotteen mukaan 10 prosenttia.\nEdellinen artikkeliMercedes-Benziltä erikoissuojattuja automalleja jo 90 vuotta\nSeuraava artikkeliHyötyajoneuvokauppias Suvanto Trucks Oy avaa toimipisteen Ruotsiin\nTekniikan Maailma on julkaissut kesärengastestin, jossa testattiin 15 kesärengasta.Testin selvä voittaja oli Michelin Pilot Sport 4, joka sai 9,5 pistettä. Toiseksi tullut Continental PremiumContact...


Kellarilla pelit sekä vehkeet kunnossa - Parikkalan-Rautjärven Sanomat\nJulkaistu 16.1.2020 10:20 | Päivitetty 16.1.2020 10:48\nAleksi Keränen Uuden television luovuttivat Lions Club Simpeleen Jarmo Kolehmainen (vas.), Heikki Halko ja Pasi Viinanen. Nuorisotyöntekijä Hanne Ilvonen toimi vastaanottajana.\nRautjärven kunnantalon alakerrassa sijaitseva nuorisotila sai seiniinsä uutta maalia joulunpyhien aikaan. Perjantaina tila oli auki ensimmäistä kertaa tänä vuonna ja silloin luovutettiin sekä käyttöön otettiin Lions Club Simpeleen lahjoittama televisio. Nuorisotilaan oli aiemmin hankittu kaksi ohjainta ja kolme peliä sisältävä Playstation 4 –konsolipaketti uutta televisiota odottamaan.\n– Paljon sitä oli toivottu ja varsinkin odotettu. Vanha, edeltävä laite hajosi eikä muutamaan kuukauteen ollut konsolia millä pelata, nuorisotyöntekijä Hanne Ilvonen sanoo.\nLions Club Simpele on ollut nuorisotilan toimintaa monipuolistamassa aiemminkin – viime vuoden alussa leijonat hankkivat nuorisotilaan pingispöydän.\n– He ovat auttaneet todella paljon.\nNuorisotila sai uuden vuosikymmenen alkajaisiksi uuden television lisäksi huonekalulahjoituksia.\n– Nuorilta tuli ehdotusta, että tilaan pitäisi saada enemmän istumapaikkoja. Sohvat tulivat lahjoituksina puolestaan yksityishenkilöiltä ja kiitokset myös heille!\nPieniä uudistuksia tälle vuodelle\nNuorisotilan aukioloaikoihin on tulossa pieniä positiivisia muutoksia.\n– Aiemmin olemme olleet maanantaisin avoinna puoli kolmesta neljään iltapäivällä. Nyt on kokeiluna, että olemme tunnin pidempään eli viiteen saakka avoinna. Aukioloaikoja muutetaan kävijöiden ja kysynnän mukaan, Hanne kertoo.\nPerjantain aukioloaika eli klo 16-21 pysyy ennallaan. Vakituisten nuorisotilan aukioloaikojen lisäksi on järjestetty pientä erityisohjelmaa, kuten erittäin suositut yökahvilat. Näinä iltoina Kellari on auki puolille öin.\n– Hiihtolomalla on tulossa lasketteluretki Tahkolle sekä kouluikäisten ensimmäisenä kesälomapäivänä järjestetään mahdollisesti tänäkin vuonna perinteinen huvipuistoretki, Hanne tietää kertoa tulossa olevista retkistä.\nSuunnitteilla on myös päivämallin kesäleirejä alakouluikäisille. Ajankohtana olisi edellisvuosien tapaan kesäkuun alkupuoli, jolloin suurin osa vanhemmista on vielä töissä.\n–Keväisin on tullut kyselyitä, että järjestättehän tänäkin vuonna leiritoimintaa ja kysyntään on vastattu! Nuorisotilasta käsin olemme käyneet muun muassa keilaamassa ja frisbeegolfaamassa. Koulun tiloja olemme voineet hyödyntää teknisen työn sekä kotitalouden luokkien osalta.\n– Tällä kylällä on ollut erittäin paljon mahdollisuuksia.\nRautjärven nuorisolla on ollut mahdollisuus osallistua myös kansainväliseen toimintaan – viime keväänä ja kesänä paikkakunnalla vierailivat ryhmät sekä Kreikan Thessalonikista että espanjalaisesta Boroxin kylästä. Viimeksi mainittuun, noin Rautjärven kokoiseen toledolaispitäjään tehtiin loka-marraskuun taitteessa vastavierailu kaikkiaan 16 nuoren, kahden ohjaajan sekä yhden sosionomiopiskelijan voimin.\nNuorison näkemyksiä kuunneltu\nUudessa nuorisolaissa painotetaan entistä enemmän nuorten osallisuutta ja vaikuttamismahdollisuuksia, tiettyjen rajojen puitteissa tietenkin. Nuorisotilan säännöt tullaan käymään läpi heti alkuvuodesta ja niihin kenties tarkennuksia tai muutoksia on luvassa. Tärkeimmät säännöt eivät kuitenkaan ole neuvoteltavissa.\n– Joistain asioista ei tingitä ja näistä yksi on tilan pysyminen päihteistä sekä energiajuomista vapaana. Myös käytöstavat on Kellarissa käydessä muistettava, Hanne napauttaa muistuttaen heti seuraavassa hengenvedossa käytöstapojen olleen kunnossa.\n– Järjestyshäiriöitä ei ole ollut ja nuoret ovat noudattaneet sääntöjä todella hyvin! Nuoria käy alakoulun vanhimmista ihan täysi-ikäisiin saakka ja on ollut hienoa, että kaikenikäiset ovat tänne samaan tilaan mahtuneet.\nEnsimmäisenä pelaamaan pääsivät heti neljältä Kellarille saapuneet simpeleläiset Valtteri Tattari, 12, sekä Vilho Tauriainen, 13. Pitkänpuoleiseksi venynyt, television asennuksesta sekä konsolin päivityksistä johtunut odottelukaan ei intoa lannistanut. Avauspeli virtuaalikiekon merkeissä päättyi Valtterin voittoon lukemin 5-2.\n– Tuurillaan voitin, kuului kommentti pelin päätyttyä.


Kalifornialainen kasino "rahattomaksi" - 7EXTREME\nKalifornialainen kasino ”rahattomaksi”\n23/03/2021 kirjoittaja BossMan2021\nKasinomarkkinoiden kehittyessä jonkun on aina oltava ensimmäinen. Kalifornialainen Jamul Casino muuttuu rahattomaksi, eli ei enää käsittele käteistä rahaa. Kaikki sen kasinopelit ovat pelattavissa ilman käteistä rahaa, kiitos Marker Traxin.\nMarker Trax toimii Konami Synkros kasinojärjestelmä kautta, mikä tulee Jamul Casinolla käyttöön keväällä 2021. Jamul Casinon kolikkoautomaatit ja videopokerit ovat käytettävissä alle viidessä minuutssa Marker Traxin sovelluksen kautta.\nIlman käteistä toimiva tulevaisuuden kasinopelaaminen on mahdollista nyt meillä tämän uuden tekniikan ansiosta.\nMary Cheeks, toimitusjohtaja Jamul Casino\nJamul Casinon vieraat pääsevät nauttimaan uudesta Sweetwater Rewards pelaajien clubista, jonka Jamul Casino lupaa tarjota asiakkailleen tänä kevääänä. Marker Traxin avulla pelaajat voivat kirjautua joko online tai sovelluksen kautta, jonka avulla he pääsevät omaan tiliinsä ja laskutustietoihin. Kasinolla saapuessaan vierailla on välittömästä oman tilin saldot käytettävisä millä tahansa automaattipelillä tai videopokerikoneella.


Noora Fagerström | Mtv3 Kymmenen Uutiset Tänään\nDiili-ohjelma tekee paluun Neloselle ja Ruutuun ensi vuonna. Ohjelman uudella kaudella legendaarisiin Diili-pomon saappaisiin.\nDiili palaa televisioon – Hjallis Harkimon saappaisiin.\n– Diili nähdään ensi vuonna Nelosella. Diili-ohjelma tekee paluun Nelosella ja Ruudussa ensi vuonna. Ohjelman uudella kaudella.\nDiili nähdään ensi vuonna Nelosella. Diili-ohjelma tekee paluun Nelosella ja Ruudussa ensi vuonna. Ohjelman uudella kaudella.\nProcrastination procrastination suomeksi Windows 7 Päivitys Jumissa 6.4.2017 · "Windows 7 jumittuu, näyttö, hiiri, kaikki, myös prossun ääni "raksutus" hiljenee, Jos joku päivitys on keskeytynyt tai jumissa, tuo palvelu jää pyörimään taustalle. Se on aika tavallinen syy Windowsin hidastelulle. Tämä siis tutkintaan tuon lämpöongelman lisäksi. Vastaa lyhyeen kyselyyn, joka selvittää, miten nykyisestä Windows-tietokoneesta saa eniten irti, ja\nPrevious: Previous post: Bronkodilataatio


SEPTANAZAL 1 mg/ml/50 mg/ml nenäsumute, liuos— Nettiapteekki.fi\nEtusivu SEPTANAZAL 1 mg/ml/50 mg/ml nenäsumute, liuos\n10 ml - 5,24€\nSeptanazal nenäsumutetta käytetään nenän limakalvojen turvotuksen vähentämiseen nenän limakalvojen tulehduksen (nuha) yhteydessä aikuisilla ja vähintään 10-vuotiailla lapsilla. Valmisteen vaikuttavat aineet ovat ksylometatsoliinihydrokloridi ja dekspantenoli. Pitkäaikaiseen käyttöön vain lääkärin seurannassa nenän limakalvojen surkastumisen riskin vuoksi.\nKsylometatsoliinihydrokloridi supistaa nopeasti nenän limakalvon verisuonia ja vähentää nenän limakalvojen turvotusta ja liman eritystä. Dekspantenoli edistää haavojen paranemista ja suojaa limakalvojen pintakerrosta.\nTuotenumero (VNR) 599647\nEi alle 10-vuotiaille lapsille\nAlle 12-vuotiaille lapsille valmiste on annosteltava aikuisen valvonnassa\nAikuisille ja vähintään 10 vuotiaille lapsille: 1 suihke kumpaankin sieraimeen tarvittaessa enintään 3 kertaa päivässä yhtäjaksoisesti enintään 7 päivän ajan\nPäivittäistä enimmäisannosta ei saa ylittää\nHoidon kesto ja toistumistiheys lapsilla on aina varmistettava erikseen lääkäriltä\nKatso valmisteen antotapaohjeet pakkausselosteesta\nValmisteen suoraa kosketusta silmiin on vältettävä\nSeptanazal nenäsumutetta ei tule käyttää raskauden tai imetyksen aikana\nSäilytä alle 25 C. Ensimmäisen avaamisen jälkeen tuote tulee käyttää 6 kuukauden sisällä.


Suklaakahvila Pierre vie kielen ja sydämen. Mikä paikka!\n29.04.2019 / 6 Comments\nSanotaanko teilläkin päin jos syö jotain oikein hyvää, niin se vie kielen mennessään? Meillä päin sanotaan, ja Tallinnan vanhan kaupungin suklaakahvila Pierre’ssä se riski on todellinen. Eikä Pierre vie ainoastaan kieltä, vaan se ryökäle varastaa myös sydämen.\nSuklaakahvila Pierre on yksi vanhan kaupungin paikoista, joihin minusta kannattaa piipahtaa vaikka jokaisella reissulla – niin viihtyisä se on. Löydät sen Mestaripihalta Venekadulta. Käveltyäsi kapean porttikäytävän läpi pienelle sisäpihalle näet kyllä Pierren saman tien, sillä sen tunnelma suorastaan pursuilee pihan puolellekin. Et voi erehtyä paikasta, mutta tämän karttalinkin avulla löydät varmasti perille.\nOvesta sisään – toiseen maailmaan. Romanttiset pöytälamput luovat tunnelmallista valoa runsaalla kädellä sisustettuun tilaan. Kaikkialla on samettia, silkkiä ja reheviä printtikuvioita. Pehmeät sohvat, nojatuolit ja istuinryhmät houkuttelevat viihtymään.\nElämyksen viimeistelee musiikki. Kuulostaa melkeinpä siltä, kuin kahvilan nurkassa pyörisi oikea grammari savikiekkoineen. Musiikki on samalta aikakaudelta kuin suurin osa kahvilan rekvisiitastakin. Seinillä riippuu vanhoja vaatteita – näyttääpä jopa, että jotkut niistä olisi uniformuja. Katse löytää koko ajan uutta ihmeteltävää.\nLue myös: tässä ovat mielestäni kaikki Tallinnan viihtyisimmät kahvilat.\nJa ne herkut! Suklaakahvila Pierre tekee mitä nimi lupaa, mutta niin paljon muutakin: kakkuja, suolaisia leivonnaisia, piirakoita ja vaikka mitä! Herkut tilataan tiskiltä mutta tuodaan pöytään. Usein Tallinnassa on kahviloissakin pöytiin tarjoilu, mutta veikkaan että Pierre on ottanut tämän käytännön siksi että se on varsinkin turistisesonkina niin suosittu. Eikä kyllä ihme että on. Pierre on enemmän kuin vain kahvila: se on myös nähtävyys.\nSuklaakahvila Pierre on paikka, josta ei ole kiire ulos…\n… paitsi jos on kesä, ja haluatkin istua ihanalla pihamaalla! Pierren terassi on yksi viihtyisimmistä koskaan näkemistäni. Vanhoissa samovaareissa on silkkikukkia, jopa talvella ulkopöydillä on koristeellisia pöytäliinoja, ja tuoleilla lämpimän sävyisiä tyynyjä. Suklaakahvila Pierre on elämys joka ikisellä vierailulla, vaikka olen käynyt siellä lukuisia kertoja.\nMuita yhtä ihania nähtävyyksiä kuin suklaakahvila Pierre on ensinnäkin koko Mestaripiha, jossa suklaakahvila on. Siellä on muutama mainio virolaista käsityötä myyvä liike, joihin myös kannattaa kävellä sisään.\nItse olen ostanut esim. Emma Leppermannin studiolta kassin, jossa on hauska eläinprintti. Pidän myös pihan perän keramiikkastudiosta. Siellä on myynnissä usean paikallisen keraamikon töitä. Tyyli vaihtelee hiillityn asiallisista villin värikkäisiin. Myös täältä voi löytää kivoja tuliais- tai lahjaideoita.\nSuklaakahvila Pierre on yhtä lailla kokemisen arvoinen nähtävyys kuin vaikkapa Raatihuoneentori! Jos vaikka päiväristeilyllä on vain muutama tunti aikaa, niin tänne kannattaa piipahtaa aistimaan menneiden aikojen tunnelmaa.\nHaluatko pysyä ajan tasalla siitä, mitä Tallinnassa tapahtuu?\nLiity Tallinnatärpit Fb-ryhmään! Mukavan aktiivinen Facebookin Tallinna-ryhmä, jonka monituhatpäinen jäsenjoukko auttaa ja jakaa reissuvinkkejä.\n13.09.2020 at 5:15 pm Vastaa\nIhan lempikahvila jos pöytiin on mahtunut. Nyt varmaan on hiljaisempaa. Oliskohan ulkopöytiä vielä ensi viikonloppunakin, tuonne sisäpihalle ei nämä myrskypuhurit varmaan tunnu?\n13.09.2020 at 9:24 pm Vastaa\nOnpa kiva kuulla että tuli hyvä fiilis – silloin olen päässyt tavoitteeseeni! Tuo paloasema on niin hieno. Talon piirtänyt arkkitehti Jacques Rosenbaum on suunnitellut myös mm. upean Draakon-gallerian talon Vanhassakaupungissa. Odotan ihan intona, että tuo kahvila aukeaa.\n13.09.2020 at 11:00 pm Vastaa\nPierressä on itse asiassa pöydät ulkona keskitalvellakin! Eli jos vaan tarkenee, niin uskon että on nytkin.\n14.10.2019 at 2:25 pm Vastaa\nMartin markkinoilla Helsingissä on Pierre Chocolateriella pieni kahvilanurkkaus. Siinä tulee joka vuosi pistäydyttyä.\n14.10.2019 at 2:56 pm Vastaa\nJopas! Sitä en näin turkulaisena tiennytkään.\n06.10.2019 at 8:52 am Vastaa\nPierre Chocolaterie on kyllä itselleni se yklöskahvila Tallinnassa.


Mitä haluaisit lukea? – Tyhjä ajatus | Lily\nNyt kun alan voimaan vähän paremmin ja olen selvästi saanut jonkinlaisesta kirjoitusotteesta taas kiinni, kysyn pitkästä aikaa teiltä: mitä haluatte lukea? Mitä postaustoiveita teillä on? Onko teillä kysymyksiä työhöni, monikulttuurisuuteeni, raskauteeni tai mihin tahansa elämään liittyen? Onko blogiskenessä jotain hauskoja haasteita, joita oon missannut? Ehdotuksia saa laittaa kommenttikenttään, meilillä (tyhjaajatus@live.fi) tai vaikka Insta Directillä. 🙂\nIhan parasta viikonloppua sinne jokaiselle tasapuolisesti. <3\nAvainsanat: bloggaaminen, kesä, päivän asu\nMiten suhtaudut lasten kuvien jakamiseen somessa? Aiotko julkaista lapsestanne kuvia blogissa?\nMahtava idea! Kiitos. 🙂 Kivaa päivää sinne ja sori kun kesti vastata!\nPostaus syistä miksi et vloggaa tai pidä podcastia. Jos et halua kirjoittaa kokonaista postausta voit kertoa vain kommentissa. :d Muistan kuulleeni sun sanovan instastoryssä joskus et podcast kiinnostaa.\nKiitos erilaisesta ja hyvästä blogista.\nTosi hyvä aihe, kiitos. 🙂 Muistat ihan oikein eikä podcast ole ollenkaan kuopattu idea täällä! Se on oikeastaan suunnittelun alla. 🙂\nMahtavaa viikonjatkoa sinne ja anteeksi kun vastaamisessa kesti!


MUMINTALO: Dear Deer ja Betoniromu\nLähettänyt Milmajohanna klo lauantaina, elokuuta 23, 2014\nKrista 23. elokuuta 2014 klo 16.28\nHyvin on ompelut onnistuneet siellä ja ihanat kuvat!\nMilmajohanna 24. elokuuta 2014 klo 21.14\nKiitokset Krista. Olisipas nuo kuvauskohteet aina paikalla <3\nHanna Hyvärinen 23. elokuuta 2014 klo 17.07\nSiis aivan ♡ ♡ ♡ Olet todella taitava ja hienosti tuo vetskari onnistui. :-) Vielä on itellä se peikko selätettävänä. ;-)\nMilmajohanna 23. elokuuta 2014 klo 17.12\nOi,sydämellinen kiitos <3 Itse sitä vain on niin kriittinen omien ompeluksien suhteen. Kokoajan oppii,vielä olisi tuo aplikointikammo....\nMarjo 23. elokuuta 2014 klo 20.18\nNoniin, hienosti se vetskari onnistui :)\nMulla olis napinläven harjoittelu seuraavaksi vuorossa. Olen kyllä kauan jo vältellyt sitä :D\nKauniit mallit sulla, saakin sydän pakahtua <3\nMilmajohanna 23. elokuuta 2014 klo 21.59\nKiitos ja huoks,niin onnistui. Harsiminen kannattaa kyllä! Napinläpi onnistuu hyvin automatiikalla,ainakin minun Pfaff Ambitionilla,tosin ylläreitä on tullut,jos tulee paksumpi kohta automatiikan eteen. Juu,söpöt on kuvauskohteet-mun rakkauspakkaukset <3\nHanna Mi 24. elokuuta 2014 klo 19.54\nWau! Todella ihana huppari ja vetskari tosiaankin on onnistunut hienosti. Legginsit ja tunika ovat myös mieleeni, tykkäisin itsekin noista. Sinulla on niin kaunis lapsi ja lapsenlapsi, ihania kuvia heistä <3.\nMilmajohanna 24. elokuuta 2014 klo 21.02\nKiitos,olen itsekkin tyytyväinen ja nyt voi laitella vetoketjuja :) Legginsejä haluavat nyt tyttäreni kaverit...itselleni taitaa kangas leggareiksi olla liian ohutta,mutta kuosi on ihana! Juu,lapseni ja lapsenlapseni ovat <3\nAloitteleva kotirouva 8. tammikuuta 2015 klo 18.10\nMulla on myös työn alla tuo samainen Lizard-huppari. Itse asiassa jo toinen sellainen, mutta ekaan en laittanut vetoketjua, enkä tajunnut ettei huppu toimi. Oisko sulla vinkkiä missä mulla menee vikaan? Ongelma on siis se, etteivät hupun reunat tule samalle tasalle kuin hupparin etukeskikohta. Hupun reunat jäävät pari senttiä liian lyhyiksi. Leikatessa jätin samanlaiset saumanvarat kaikkiin kappaleisiin\nMilmajohanna 8. tammikuuta 2015 klo 19.57\nHmm...empä keksi ja ompelusta on jo jonkun verran aikaa. Itse olen aika suurpiirteinen...onko sinullakin vuoritettu huppu kyseessä? Oliko etukappaleissa leveämmät käännevarat? En kyllä muista, että itsellä olisi ollut minkäänlaista ongelmaa. Kuulostaa kyllä erikoiselta. Voisiko leikata ensin hupun kankaalta ja leikattaessa etuosia samalla (ennen leikkausta) vähän mittailla huppukankaan kanssa,että leveys riittää? Toivottavasti onnistuu, kiva malli,\nAloitteleva kotirouva 9. tammikuuta 2015 klo 8.33\nJuu, vuoritettu huppu on mullakin tulossa. Oon tosiaan hurjan tarkka kankaiden leikkaamisen kanssa, koska oon huono kohdistamaan ja korjaamaan jälkikäteen, jos saumanvarat on eri kappaleissa erilevyiset. Pitänee varmaan mittoa vielä ihan se kaava ja laskea onko sen edes mahdollista sopia. Ja tarvittaessa leikata kokonaan uusi huppu.\nMilmajohanna 10. tammikuuta 2015 klo 21.46\nOnhan varma,että huppu on oikeinpäin? Kerran minulle kävi,niin,että ompelin kaula-aukon osat yhteen ja yritin hupunosia kaula-aukkoon ja oli auttamatta liian pienet. Itselläni tuo kaava kyllä onnistui ilman ongelmia. Toivottavasti ratkeaa...Tsemppiä!


Valtavirrassa: lokakuuta 2015\nHalloweenin vietto ei ole oikein muodostunut itselleni mitenkään tärkeäksi tai merkitykselliseksi. Minulla ei ole tämän juhlan suhteen mitenkään pitkiä perinteitä, enkä muista lapsena koskaan viettäneeni Halloweenia. Omalla kohdalla Halloweenin juhlinta alkoi vasta äidiksi tulemisen jälkeen. Tiedän, että tuo jälkikasvu nauttii siitä, kun pääsee osallistumaan leivontaan ja koristeluun ja sen lisäksi vielä pukeutua hassusti, joten sen vuoksi tämmöiseen 'hömpötykseen' jaksaa itsekin ottaa osaa.\nMeillä kuuluu Halloweeniin lasten askartelujen ja kirpparilta hankittujen koristeiden esille laitto. Lisäksi leivotaan jotain teemaan sopivaa. Tänä vuonna tehtiin viime vuoden tapaan keksejä, joita koristelimme yhdessä heti aamusta. Lisäksi jääkaapissa odottaa vielä kakkupohja, joka olisi tarkoitus koristella haamuksi. Vaikka tykkäänkin kovasti leipoa, en tämän kummempia Halloween herkkuja jaksanut väsätä, sillä eihän meille ole tulossa edes vieraita. Tarjoilut ovat aivan passelit tälle omalle porukalle. Koristelun suhteen mentiin ihan lasten ehdoilla. Näitä kun ei tarvitse katsella ympärillä kuin pari päivää, niin minulle on oikeastaan aivan sama, että miten ja mihin koristeet viritellään esille.\nTämän jonninjoutavan postauksen myötä halusin vain tulla toivottamaan hauskaa Halloweenia kaikille niille, jotka sitä viettävät!\nHalloween keksejä Lähettänyt\nJärjestelin tässä joku aika sitten vitriiniä ja havahduin sellaiseen seikkaan, että minulla on kymmenen kermakkoa. Siis kymmenen! Oikeasti, kuka muka tarvitsee niin monta? No ilmeisesti minä tarvitsen, sillä sellaisen määrän olen onnistunut niitä kotiini haalimaan tässä viime aikoina. Paitsi että, tarpeellisuudesta on tässä kohdin turha puhua, sillä en keksi yhtäkään tilaisuutta, jossa olisi tarvetta niin monelle kermakannulle. Luulisin silti, että jokainen näistä pääsee vielä käyttöön, kukin omalla vuorollaan. Tosin käyttöä tulenee aika harvoin, sillä ei meillä arjessa näitä käytetä. Itsehän juon kahvini mustana, joten henkilökohtaisesti en käytä kermakkoa ollenkaan edes juhlissa. Mutta ovathan ne somia koristeita\nvitriinissä ja nättejä sekä tarpeellisia juhlakattauksessa, joten ei niiden hankinta mitenkään turhaa ole ollut. Taas harrastan tätä hyvin ontuvaa perustelujen keksimistä, sillä kyllä minä oikeasti tiedän, ettei ne mitenkään somalta näytä siellä yli täydessä vitriinissä ja kermakon esille vaativia juhliakin on ani harvoin. Näistä on näköjään muodostunut minulle uusi keräilykohde. En kylläkään ole mitenkään tietoisesti haalinut itselleni kermakoita kirppareilta, mutta silti niitä on tarttunut mukaan jokunen tässä alku kesästä lähtien. Kesän alussa löytämäni Kastehelmi kermakon jälkeen mukaani on lähtenyt kuusi muutakin kermakkoa. Kyllähän tässä seitsemännen viime kuukausina ostetun pikkuisen kannun kohdalla voinee jonkinlaisesta uudesta keräilykohteesta puhua, vaikka tarkoitus olisikin jättää nyt kermakkojen hankinta tähän. Saas taas nähdä, että kuinka tarkoitus ja toteutus tässäkin asiassa kohtaavat.. Toki minulla oli kermakoita ennen kesän alkua, joten nyt minulta löytyy niitä yhteensä jo kymmenen. Itse asiassa niitä olisi ollut enemmänkin, mutta järkevänä pistin muutaman kiertoon elokuun lopussa kirppiksellä.\nOsan kermakoista olenkin jo esitellyt täällä blogissani aiemmin, mutta en suinkaan kaikkia. Uusin ostokseni on myös kallein hankkimani kermakko. Siitä pulitin peräti kaksitoista (12) euroa, joten kyseessä oli hieman hintavampi hankinta. Jouduin harkitsemaan aika pitkään, että raaskinko edes ostaa sitä, sillä mitään todellista tarvetta sille ei siis ollut, mutta kermakon ihanuus vei mennessään. Juuri tätä kyseistä Arabian Miranda -kuvioista sarjaa haluaisin löytää kirppareilta enemmänkin. Tuo kyseinen puhalluskuvio on mielestäni tosi nätti.\nArabian valmistamia on moni muukin kermakko löydöistäni. Yhden Arabian valkoisen kermakon jo esittelinkin aiemmin, mutta toinen Arabian valkoinen pullukan -mallinen kermakko siirtyi suoraan vitriiniin pesun jälkeen, joten se neljän (4) euron löytö on jäänyt aiemmin kuvaamatta. Arabian Pilvi kermakko löytyi vähän aikaa sitten viiden (5) euron hinnalla. Se oli vain niin söpö, etten voinut vastustaa sitä, vaikken varsinaisesti Pilvi-sarjaa kerääkään.\nMyös Grapponioiden joukko on kasvanut kermakolla. Tämä kirkkaanvärinen kannu ehti olla aika kauan tuossa lähikirpparilla myynnissä. Myyjä pudotti sen hintaa tasaisesti alaspäin useampaan otteeseen ja kun hintalappuun oli piirtynyt hinnaksi kuusi (6) euroa lähti kermakko samantien matkaani. Kuusi euroa oli mielestäni jopa aika edullinen hinta täysin ehjälle Grapponia -kermakolle, sillä monesti juuri Grapponiat maksaa maltaita. Alku syksystä löytynyt Okran värinen Palapeli-sarjan kermakko ehtikin vilahtaa jo jossain postauksessa, mutta ennen tätä kesää hankkimani pikkuiset kermakannut eivät olekaan täällä blogissani näkynyt. Eli näiden muutaman kuukauden aikana tehtyjen löytöjen lisäksi minulta löytyy vitriinistä myös Myrna sarjaan kuuluva kermakko, Riihimäen Lasin Kirsi kermakko sekä joku Riihimäkeläinen kermakko, jolle en tiedä nimeä. Myrnaa lukuun ottamatta kaikki kermakot ovat kirppislöytöjä. Myrnan on äitini lahjoittanut minulle joskus.\nToivottavasti yhtäkään ihanaa kermakkoa ei tulisi enää kirpparilla vastaan, sillä minulta loppuu kohta säilytystila kesken ellen sitten löydä toista vitriiniä jostain. Säilytystilaa isommaksi ongelmaksi nousee ehkä itsekuri. Itsekuria, sitä tosiaan tarvitsisin, jotta malttaisin jättää ihanuuksia ostamatta. Olisi hyvä oppia noudattamaan sitä, ettei kaikkea ihanaa tarvitse itse omistaa, ja että tyytyisi toisinaan vain kauniiden esineiden ihasteluun omistamisen sijaan. Siinäpä minulle tavoitetta. Kymmenen kermakkoa Lähettänyt\nNupit ja muut\nOlisikohan taas aika laittaa uusimpia kirppislöytöjä tänne? Edellisestä postauksestakin on jo näköjään kulunut yli viikko ja tässä ajassa olen toki ehtinyt tekemään monta kivaa kirppislöytöä. Tänään olikin hyvä kuvata näitä viime aikoina tehtyjä löytöjä, kun luonnonvalo oikein tulvi ikkunoista sisään. Melkein kaikki löydöistä on tehty tässä viikon sisään, mutta onpa joukossa joku aiemmin esittelemättä jäänyt ostoskin.\nTuttuun tapaan mukaani on lähtenyt kaikkea värikästä..\nNämä retrot punaiset jakkarat lähtivät matkaani vaivaisella euron (1e) kappalehinnalla. Minusta nämä ovat todella söpöt ja toivoisin löytäväni näitä lisää. Haluaisin löytää näitä myös selkänojallisina versioina -etenkin sellainen pikkuinen lastentuoli olisi haaveissa. Joskushan näihin kirppareilla törmää, mutta liian usein aivan mahdottomin hinnoin, mutta onneksi välillä sattuu näitä edullisiakin jakkaroita kohdalle.\nTämä yllä olevassa kuvassa näkyvä hyrrä löytyi kahden (2) euron hintaan. Ulkomuoto on kovin retro, mutta veikkaan, että tämä taitaa olla uusiotuotantoa, sillä olen nähnyt jossain nettikaupassa myytävän tämmöisiä melko samanlaisia hyrriä uutena. Aika suloinen lelu, vaikken olekaan kovin vakuuttunut tämän lelun kestävyydestä.\nSini-punakuvioinen tarjotin päätyi ostoskoriini, vaikka se olikin jo parhaat päivänsä nähnyt. Tästä naarmuisesta tarjottimesta maksoin kaksi (2) euroa. Ihan kiva lisä tarjotin -kokoelmiini.\nNämä Arabian Br-mallin kupit ovat ihanat. Näitä minulta löytyi ennestään kaksi pikkuvikaista kuppia, mutta nyt vihdoin löytyi kaksi ehjääkin. Näistä kupeista tasseineen maksoin yhteensä yksitoista (11) euroa. Viisi ja puoli euroa (5,50e) oli mielestäni vielä ihan passeli hinta yhdelle setille.\nArabian Sirkku-sarja on sellainen, jota mielelläni toivoisin omistavani paljon. Tähän mennessä olen onnistunut keräämään kyseistä sarjaa tämän uuden neljä (4) euroa maksaneen pullalautasen lisäksi vain sokerikon ja yhden tassin. Alkutekijöissään siis tämä Sirkku -sarjan keräily.\nAarikan ruskearaidallista peltipurkkia olin ehtinyt metsästää jo pitkän tovin. Koska purkki oli sellainen, jonka kovasti halusin kokoelmiini, suostuin maksamaan siitä kahdeksan (8) euron pyyntihinnan. Tämä oli kyllä kallein koskaan ostamani Aarikan peltipurkki. Priimakuntoisesta purkista ei kahdeksan euroa olisi kovinkaan paha hinta, mutta minun löytöni ei tosin ole aivan priima. Näistä pallon -mallisista nupeista maksoin yhteensä neljä (4) euroa. Nyt pitäisi vielä keksiä, että mihin käyttöön nämä tulisi. Tai varmaankin johonkin lipastoon nämä laitan vetimiksi, mutta pitäisi vielä löytää se sopiva lipasto näille. Toisaalta näistä syntyisi hauska naulakkokin. Tunnistaako joku kuvan perusteella, että onko nämä nupikat jotain uutta tuotantoa? Olisin iloinen, jos näitä löytyisi lisää, joten siksi toivoisinkin, että nämä ovat jonkun liikkeen valikoimissa vieläkin. Omat pika googlaukseni eivät tuottaneet tulosta eli en siis onnistunut löytämään samanlaisia vetimiä netistä. Veikkaan, että vika on tosin omissa googlaus taidoissani..\nSellaisia olivat tämänkertaiset löytöni. Olen edelleen sitä mieltä, että minulla on ollut hyvää tuuria löytöjen suhteen tässä kuluneena syksynä ( Voi tosin olla, että en ole päässyt liiaksi huimien löytöjen makuun, jolloin nämä ihan tuiki tavalliset löydötkin tuntuvat omasta mielestä hyviltä löydöiltä)..\nP.s. Kiva, että tänne on taas ilmestynyt mukaan uusia lukijoita. Tervetuloa! Lähettänyt\nHavahduin eilen sellaiseen ongelmaan, että meidän tavarat eivät enää mahdu minnekään esille. Akuutimpana tämä ongelma oli juuri keittiön kohdalla. Olen nimittäin onnistunut haalimaan keittiöön jos jonkinmoista purkkia, purnukkaa, pannua ja kulhoa. Tykkään myös säilyttää nuo värikkäät kirpparilöytöni keittiössä esillä, enkä halua moisia ihanuuksia piilottaa kaappien syövereihin. En siis pitänyt sitä todellisena vaihtoehtona, että olisin säilönyt ison osan tavaroista kaapin sisään. Kivat tavarat ansaitsevat olla esillä! Olin jo alkanut pinota päällekäin kaikkia esillä olevia tavaroita, mutta sillä tavoin ne eivät päässeet mielestäni tarpeeksi esiin. Eilen sitten keksin, että kyllähän tuon yhden vanhan keittiönkaapin päälle mahtusi hyllykin.\nPitkään ei tarvinnut pohtia, että mistäs siihen hylly saataisiin. Muistin, että meillähän on varastossa yksi naulakko vanhus, joka on odottanut jo tovin esille pääsyä. Alunperin kaavailin tätä naulakkoa eteiseen ja sinne se saattaa vielä joskus päätyäkin, mutta nytten se saa toimittaa hyllyn virkaa keittiössämme. Aika somaltahan se tuossa kaapin päällä näyttää varsinkin nyt, kun se sai päällensä kasan vanhoja peltipurkkeja.\nEn tehnyt naulakolle mitään muuta, kuin vain pesin siitä liat pois. Olisihan sitä voinut hieman entisöidäkin ja laittaa vaikka uutta väriä pintaan, mutta en jaksanut tehdä sille vielä mitään (ilmeisesti tällä kertaa oli niin kiire laittaa hylly paikoilleen, etten malttanut sille nyt mitään tehdä, vaikken tunnustaudukaan normaalisti sisustuksen tai minkään muunkaan suhteen 'kaikki mulle nyt heti' tyypiksi). Voi olla, että jatkossakin annan naulakon olla entisellään, sillä tykkään kyllä tuosta rosoisesta ulkonäöstä. Toinen vaihtoehto on kyllä olemassa, että otan tuosta naulakosta vain nuo koukut talteen ja siirrän ne johonkin topakampaan naulakko vanhukseen. Toistaiseksi naulakko saa olla ihan vain tuollaisenaan paikoillaan juuri tuossa, mihin se tuli laitettua.\nvarmaan kuvista (ainakin te, jotka olette jo pidempään blogiani seuranneet), että keittiööni on ilmestynyt yksi ihanuus, jota olen haikaillut jo pitkään. Vihdoin minullakin on Finelin sydänkuvioinen kulho! Olen aika onnellinen tuosta kulhosta, jonka netin välityksellä löysin. Kolmeakymmentä (30) euroa en pitänyt pahankalliina tästä sydämin\nkuvioidusta emalikulhosta, sillä tämä taitaa olla aika haluttua tavaraa keräilijöiden keskuudessa ja hinnat sen mukaiset. Onhan tämä toki kaikkein kallein emali\nostoksistani ikinä, mutta siltikään en kadu, että laitoin kolmekymppiä kulhoon, joka ei ole edes priima. Kulho on toki käyttökuntoinen. Eihän ne sisällä olevat naarmut paljoa haittaa ja ulkopuolellakin oleva pieni emalikolhu on onneksi pohjassa, eikä se sieltä juuri mihinkään edes näy.\nKuvissa näkyy myös toinen emali ostokseni. Tuon ihan pikkuisen valkoisen kulhon löysin kuluneella viikolla SPR:n kirpputorilta. Pidin kolmen (3) euron hintaa erittäin kohtuullisena ja oikeastaan ihmettelin, että miten SPR:ltä löytyikin jotain niin edullisesti. Pikkuisen isompaa valkoista kulhoa en enää raaskinut sieltä ostaa, sillä se oli hinnoitelu maksamaan lähemmäs kaksikymppiä (20). Hinnoittelu oli tosiaan kummallista, sillä tämä ostamani pikkuruinen kulho oli huomattavasti paremmassa kunnossa, kuin se sinne myyntiin jäänyt naarmuinen toverinsa.\nFinelin sydänkulho 30€ ja valkoinen pikkuinen kulho 3€ Kuvissa näkyvä oranssi Aarikan Tuliaispurkki ei ole tainnut aiemmin kuviin eksyä. Sen löysin jo joku aika sitten kirpparilta viiden (5) euron hintaan. Ihan passeli hinta priimakuntoiselle purkille. Hyllyllä vilahtaa myös toinen peltipurkki löytö, joka on jäänyt aiemmin esittelemättä. Tämä retro kukkakuvioinen purkki maksoi kolme (3) euroa. Kylläpä tällaiset pikkuiset jutut piristävätkin keittiön ilmettä. Tai no, sydänkulhon löytyminen oli minulle ehkä suurempi kuin mikään pikku juttu, vaikka se loppujen lopuksi onkin vain yksi pieni yksityiskohta kaikkien muiden värikkäiden tavaroiden joukossa. Minusta on vain oikeasti aika mahtavaa omistaa vihdoin tuo sydänkulho, jota olen vuosia kuolannut. Minua rupeaa jo pikku hiljaa joulututtamaan, varsinkin kun katselen tuota uutta sydänkulhoa ja kaikkia muitakin punaisia juttuja, joita hyllyllä nyt on. Mutta kohtahan se joulu taas tulee, joten voihan sitä jo hiljalleen jo käydäkin fiilistelemään.\nVastaanotettu Liebster Award haaste\nRipakinttu retrohuuruissa -blogin pitäjä nakkasi minulle haasteen ja otin sen tietysti ilolla vastaan. Kiitos haasteesta Ripakinttu!\nAward on lähtöisin Saksasta ja "liebster" tarkoittaa rakkain. Liebster Award -palkinnon idea on uusien ja tuoreiden blogien löytäminen sekä pienempien blogien näkyvyyden lisääminen. Palkinto annetaan bloggaajalta\n1. Kiitä sinut nimennyttä bloggaajaa ja laita linkki hänen blogiinsa.2. Vastaa sinut nimenneen bloggaajan 11 kysymykseen.3. Nimeä ja linkkaa 5 - 11 Liebster Award -palkinnon ansaitsevaa blogia, joilla on alle 200 seuraajaa. 4. Keksi 11 uutta kysymystä bloggaajille.\nTällaisilla kysymyksillä Ripakinttu minua heitti: 1. Mikä on mielestäsi parhainta kirppistelyaikaa? Mikä vuodenaika ja mikä aika päivästä?\nKirppistelyhän on sellaista hommaa, ettei koskaan voi tietää, että mitä eteen tulee, joten hyviä löytöjä voi oikeastaan onnistua tekemään koska vain, joten sinänsä parhaan ajankohdan nimeäminen ei ole ihan helppoa. Helpompi olisi sanoa, että milloin on huonointa aikaa tehdä löytöjä ja minulle se on ollut joulun seutu. Joulun tienoilla moni täälläpäin oleva kirpputori hiljenee toden teolla ja suurimmaksi osaksi saakin kierrellä katselemassa joko tyhjiä pöytiä tai sitten niitä ainaisia trokareiden pöytiä, joista minä en ostettavaa löydä.\nKesä on parasta aikaa juuri pihakirppareiden ja kirppistapahtumien kiertämiseen luonnollisesti sen vuoksi, että enitenhän niitä kesäisin järjestetään. Minulle tämä alku syksy on ollut aikamoista löytöjen tekemisen aikaa tänä vuonna. Toisaalta myös keväisin löytää vaikka ja mitä, kun ihmiset innostuvat tekemään perusteellisia kevätsiivouksia ja siinä vaiheessa kirpparille roudataan kaikenlaisia aarteita niin vintiltä, autotallista kuin kotoakin.\nKellonajallisesti paras hetki on tietenkin kiertää silloin, kun kirpparille tulee uutta tavaraa myyntiin. Eli jos uuden kirpparipöydän saa käydä täyttämässä vasta silloin, kun kirppari sulkee maksavilta asiakkailta ovet, on paras hetki mennä tutkimaan kirppari tarjontaa heti aamulla. Jos taas pöydän saa mennä laittamaan vaikka tuntia-paria ennen sulkemisaikaa, on silloin se paras hetki mennä kiertelemään ja napsimaan heti tuoreeltaan parhaat löydöt päältä.\nItse kiertelen mieluiten iltaisin kirppareita juuri ennen sulkemisaikaa. Menen kyllä sen verran hyvissä ajoin, että ehdin rauhassa kiertää. Aamuisin käyn vain satunnaisesti kirppistapahtumissa viikonloppuisin, mutta viikolla olen niin mukavuuden haluinen, että nautin aamuista mieluiten pitkään jälkikasvun kanssa kotona, kuin että heti lähdettäisiin tarpomaan jonnekin. ( Jestas, tämä oli vasta ensimmäinen kysymys, mutta sain tähänkin jo näin pitkän vastauksen aikaiseksi. Lienee syytä jo tässä vaiheessa varoittaa, että tästä muuten tulee piiiiitkä postaus).\nKuluneena syksynä olen tehnyt monia hyviä kirppislöytöjä 2. Mikä on tämän hetken polttavin materiaalinen haaveesi?\nTämä on todella paha kysymys, sillä minulla on paljon haaveita. En osaa nyt sanoa, että mikä näistä on se kaikkein polttavin, mutta jospa kertoisin muutaman jutun, joita oikein kovasti haluaisin saada. Isoin materiaalinen haave olisi saada Smegin jääkaappi, sillä se viehättää minua ulkonäöllisesti. Myös Mademoiselle tuolia olen etsinyt jo vuosia, joten sekin on aika polttava haave. Myös Eero Aarnion suunnittelema Pony alkuperäisessä koossaan olisi sellainen, josta olen haaveillut lapsesta asti. Pienemmistä haaveista voisin mainita Iran leipälaatikon, Finelin tattikulhon ja sellaisen retron pupukuvioisen kankaan. Nämä tuli vain ensimmäisenä mieleen, mutta minulla tosiaan riittää näitä haaveita. Ja onneksi riittääkin, sillä kirppareiden kiertely on huomattavasti mukavampaa, kun on paljon kaikkea mitä etsii ja mistä haaveilee..\nTällainen Pony isona olisi haaveissa\nTosi hankala arvioida, sillä en katsele kelloa silloin kun kirjoitan tai luen toisten blogeja. Kyllähän blogimaailmassa pyörimiseen menee useampi tunti viikossa. Toisinaan, jos minun seuraamani blogit ovat päivittäneet ahkeraan ja jos itsekin väsään postausta, saattaa illalla hujahtaa parikin tuntia koneen ääressä blogien parissa. Vastaavasti joukossa on myös päiviä, jolloin blogit jäävät kokonaan väliin.\nValitettavasti on ja se on ihan kamalaa! Viimeksi niin kävi sellaisen vanhan maustelokerikon kohdalla. Bongasin vanhan lokerikon jo kaukaa ja yritin nätisti syöksyä sen luokse, mutta joku ehti ensin. Kyllä muuten harmitti, mutta mielessäni toivoin, että toivottavasti se oli niin kallis, etten olisi kuitenkaan raaskinut sitä ostaa. Ja ehkä eteeni tulee vielä joskus edullinen lasikannuilla oleva maustelokerikko.\nMieleeni muistuu toinenkin tapaus, jonka olen aiemminkin täällä kertonut. Joskus löysin itselleni viidellä (5) eurolla ehjän luumu -kuvioisen Pomona-purkin, josta uupui vain kansi. Laitoin purkin jotenkin ajatuksissani pöydälle ostoskorin sijaan, kun kävin etsimään vaatekasojen alta, että löytyisikö purkille vielä kansikin. No harmi oli melkoinen, kun tajusin, että jonkun käsi kurkotti purkin itselleen takaani, kun minä mylläsin vaatekasoja läpi. Oma oli mokani! 5. Mikä on lemppari kirppiksesi?\nMinulla on parikin lemppari kirpparia. Molemmat niistä sijaitsee Keski-Suomessa, mutta sen tarkemmin en halua kirppareiden nimiä eritellä, sillä en ole ainakaan vielä kertonut tarkemmin, että missä asun ja mitä kirpputoreja kierrän. Molemmat lempparini ovat ihan tavallisia keskikokoisia itsepalvelukirpputoreja. Tosin yhden lempparin voisin kyllä kertoa ja se on Nakkilan vammaiset ry:n kirpputori Nakkilassa. Sitä itse asiassa hehkutinkin jo huikein kirppisreissu ikinä postauksessa.\nTörmään tuon tuosta aivan älyttömiin hintapyyntöihin. Toiset yllättävät sillä, että miten edullisesti jotain onkaan myynnissä, mutta huomattavasti useammin törmää niihin ihan hupsuihin hintapyynteihin. Olen nähnyt vaikka kuinka usein pyydettävän montaa kymmentä euroa muumimukeista, joita saa vielä kaupasta tarjouksesta kympillä. Myös Kartio juomalasien hinta monesti tuplaantuu, kun ne päätyy kirppispöytään. Uusin uskomattomin hintapyyntö on parin viikon takaa. Silloin näin pienen vanhan Arabian kastikekulhon myynnissä tuossa lähikirpparilla. Kulhosta puuttui nokasta sekä pohjasta iso palanen ja pienempiä paloja sieltä täältä. Kulho oli myös krakeloitunut ja kyljessä ollut kuva oli aivan haalistunut. Kaiken kukkuraksi se oli vielä haljennut ja liimattu joskus kasaan. Hintaa tällä houkuttelevalla kokonaisuudella oli 'vain' kahdeksankymmentäviisi (85) euroa. Se oli tosiaan aika uskomaton hinta! Astiataivaassa samanlaisen ehjän ja hyväkuntoisen hinta näytti olevan kuudenkympin (60) kieppeillä.\nNämä kuvan kupit olivat edullinen löytö, monesti juuri Arabian astioita näkee myytävän uskomattoman kovilla hinnoilla kirppareilla..\nEn ole, mutta minusta voisi olla hauskaa tavata joskus joku toinenkin kirppistelijä. Luulen, että vaikka tuntemattomia keskenään oltaisiinkin, niin juttu samanhenkisen ihmisen kanssa luistaisi. Toisaalta olen ujohko tapaus, joten en tiedä, että miten rohkenisin mennä tapaamaan jotain nettituttavaa.\nTämä on todella paha kysymys. Keräilen niin paljon kaikkea ja ne kaikki ovat omalla tavallaan tärkeitä ja mieluisia keräiltäviä minulle, joten en osaa pistää niitä tärkeys järjestykseen. Keräilen ympärilleni ihania ja värikkäitä tavaroita, joista mitään en keräile kuitenkaan niin tosissani, että olisin valmis käyttämään huimia summia ostoksiin, jotta saisin jonkun tietyn kokoelman kasaan. Kotimaiset vanhat emaliset jutut ovat kyllä sellaisia, joita ehkä eniten tällä hetkellä etsin, joten sanotaan nyt, että tänään se on minun ykköskeräilykohteeni.\nEmaleita keräilen mielelläni. Kuva on Keräilyn kätköistä -näyttelystä 9. Mitä tapaat tehdä ylimääräiselle ja turhalle tavaralle, josta haluat päästä eroon?\nJes, tähän väliin tuli helppo kysymys! Vien aina kaiken turhan ja ylimääräisen perinteiselle kirpparille myyntiin. Tai no, ihan ensin kysyn tuttavilta, että tarvitsevatko he jotain näistä myyntiin menevistä jutuista ja kun vastaus on ei, niin vien tavarat kirpparille. Joskus siskoni saattaa huolia jotain minun vanhoja juttuja, mutta muuten saan ihan rauhassa myydä kaiken turhan pois, sillä minun tuttavani eivät niin välitä toisten vanhoista tavaroista. Varaan aina tavallisen kirpputoripöydän, sillä en yleensä tule lähteneeksi mihinkään tapahtumaan myymään, sillä olen mielummin ostajan roolissa moisissa tapahtumissa. Isompia tavaroita, kuten huonekaluja myyn Torin kautta ja joskus vuosia sitten tuli käytettyä Huutonettiä enemmänkin tavaroiden myyntiin.\nSellainen, että lähdettäisiin koko perheenä automatkalle kiertämään kirppareita ympäri Suomea ja vielä rajojen ulkopuolellekin Eurooppaan. Matkalla seurattaisiin kirppiskylttejä ja katsottaisiin myös etukäteen netistä, että missä kirpputoreilla käytäisiin. Reissuun sisältyisi paljon kirpputoreilla vierailuja, huikeita löytöjä ja matkassa hyvin viihtyvä perhe. Sellainen parin viikon reissu, jossa ei olisi rahasta huolta ja lämmin kesäinen sääkin suosisi ajellessa kauniissa maisemissa kirpparilta toiselle. Sellainen olisi minun unelmien kirppisreissu!\nUnelmien kirppisreissu olisi yhtä herkullinen kuin tämä tekemäni kesäkurpitsa leivos\nTykkään lukea muun muassa blogeja, joissa esitellään kirpputorilöytöjä, retroillaan, sisustetaan, leivotaan, tehdään hienoja käsitöitä ja muitakin diy-juttuja. Tykkään seurailla oikeasti aika monenlaisia blogeja. Ihan en pysty näitä sääntöjä noudattamaan, sillä en keksi viittä saati yhtätoista blogia, jolle haasteen laittaisin menemään. Heitän haasteen eteenpäin seuraaviin blogeihin: Dreaming all day long, Sisustussoppa ja Rautatieläistalo. Tässä olisi ne yksitoista (11) kysymystä:\n1. Paras kirppislöytösi ikinä? Tai parhaat, jos yhtä on vaikea nimetä? 2. Mihin kohtaan/huoneeseen olet erityisen tyytyväinen sisustuksessa?\n6. Onko sinulla jokin sisustusinhokki? 7. Onko sisustusmakusi pysynyt pitkään samana vai vaihteleeko se usein?\n9. Kuka päättää kotinne sisustuksesta? 10. Mistä olet innostunut tällä hetkellä?\nToivottavasti haaste otetaan ilolla vastaan! Mutta jättäkää haaste toki huomioimatta, jos koette, ettei tämä ole ihan teidän juttunne.\nKuvat ovat aika sekalaista seurakuntaa. Valitsin vain koneelta valmiita kuvia, enkä lähtenyt nyt uusia räpsimään, sillä en ehtinyt kuvaamaan päivänvalon aikana. Yritin valita sellaisia kuvia, jotka eivät ole aiemmin täällä näkynyt ja osittain siinä onnistuinkin. Osa kuvista on täällä vilahtanut jo aiemmin, mutta eihän se varmaan haittaa. Pääasia lienee, että kuvia on, sillä muutoin tämä pelkkä teksti voisi olla aika puuduttavaa luettavaa! Hyvää viikonloppua kaikille blogini lukijoille! Ottakaahan rennosti..


Viranomaiset selvittivät koronaviruspotilaiden liikkeitä puhelimen sijaintihistorian avulla – Stara\nDigi Ohhoh! 8.2.2020, 11:20 · Tim Isokivi\nKoronavirustartuntojen käytyä ilmi on tärkeää tietää, missä sen saaneet ovat liikkuneet ennen diagnoosia. Australiassa apuun on otettu älypuhelinten sijaintihistoria. Kahdella Australiaan matkustaneella kiinalaisturistilla todettiin taannoin koronavirus.\nViranomaiset takavarikoivat potilaiden puhelimet selvittääkseen, missä he olivat ehtineet liikkua. Sijaintitiedoista selvisi turistien liikkuneen Adelaiden alueella ja vierailleen muun muassa huutokaupassa 30 muun ihmisen kanssa.\nLääkäri Nicola Spurrierin mukaan potilaiden liikkeiden selvittäminen oli vaikeaa kielimuurin vuoksi. Viranomaiset yrittävät parhaillaan myös ottaa yhteyttä pariskunnan kanssa samalla lennolla 21. tammikuuta matkustaneisiin, uutisoi 7News.